Reubencf/Amharic_corpus huggingface dataset:
በዚህ አጋጣሚ መንግሥታዊ መሥሪያ ቤቶች እየፈጸሙት ያለውን ስሕተት ጠቁሜ ልለፍ አንዱ የኢትዮጵያ ንግድ ባንክ ነው፡፡ ከቅርብ ጊዜ ወዲህ የኢትዮጵያ ንግድ ባንክ ለእስልምና ተከታዮች በሚል ከወለድ ነጻ ነገር ግን ባንኩ በገንዘባቸው ሠርቶበት የሚያገኘውን ትርፍ ሊጋሩ የሚችሉበትንና አስቀድሞ እንደ ተንቀሳቃሽ ሒሳብ ያሉ በአማርኛ ሲሰጣቸው የነበሩትን የባንክ አገልግሎቶች ወደ ዓረብኛ ለውጦ ዋዲያማና፣ ቀርድ፣ ኢጃራህ፣ ሙሸራካ፣ ኢስቲስናህ ወዘተ. እያለ እንግሊዝኛው በከለን ኧረ እየተረጎምን እንጠቀም እያልን በምንወቃቀስበት ወቅት አሁን ደግሞ ጭራሽ ሌላም ጨምረው ዐረፉት፡፡ ማለት የፈለጉትን አማርኛው ሳይገልጽላቸው ቀርቶ ነው እንዳይባል አስቀድሞ ሲሰጥ የቆየ አገልግሎትንም ነው ወደ ዓረብኛ የመለሱት፡፡ እኔ የሚገርመኝ እነዚህ ወገኖች እኮ ዓረቦች አይደሉም፡፡ የራሳቸው ቋንቋ ያላቸው ኢትዮጵያዊያን ናቸው፡፡ ምናለ ቅርባቸው በሆነው በሚገባቸው በገዛ ቋንቋቸው ሁሉም በሚረዱት ብታስተናግዷቸው፡፡ ለምን ወደ ባዕድ ይገፋሉ? ለምን ባዕድነት እንዲሰማቸው ይደረጋል? ለምን አላግባብ ዓረባዊ ተጽእኖ እንዲጫናቸው ይደረዳል? ሃይማኖት ሌላ ማንነት ሌላ ጉዳይ ሆነው እያለ ሊቀላቀሉ በማይገባ ጉዳይ ላይ ለምን ትቀላቅሏቸዋላቹህ? እባካቹህ ለማንነት ተጠንቀቁ? ወለድ መቀበል እስልምና የሚከለክል ቢሆንም ይህንና ሌሎች የባንክ አገልግሎቶች የሚገለጽበት ቋንቋ ጉዳይ ግን ከእስልምና ጋራ የሚያገናኘው ጉዳይ የለምና ኃላፊነት እንደሚሰማው እንደ ተማረ እንደ ባለ አእምሮ ዜጋ አስቡና ምን ለማን በምን ቋንቋ እንደሚባል ተረድታቹህ ሥሩ፡፡
ከላይ ኢንዶኔዢያዊው የተናገረውን ምሁራዊ ግንዛቤ ዛሬ ላይ ማንነትን ከሃይማኖት ለመለየት ለተቸገሩት የዜግነት ግዴታቸውንም ጨርሶ ለዘነጉና መረዳት ለተሳናቸው የአውሮፓና የዓረብ ሰለባዎች ሁሉ ያስፈልጋል፡፡ ይሄንን ስል ያለ እጀ ጠባብና ያለ ሐበሻ ቀሚስ ሌላ ልብስ ፈጽሞ አይለበስ እያልኩ አይደለም የራስ ማንነት አጥርና ድንበር አርቆ ሲታጠር የት እንደሚደርስ ለማሳየትና ከዚህ በመለስ ልንደራደርባቸው የማይገቡ ብዙ እሴቶች አሉንና በእነሱ ላይ እንድንጠነቀቅ ለማስገንዘብ እንጅ፡፡ እነኝህ ወገኖች ኢትዮጵያዊነታቸውን ማንነታቸውን መጠበቅ መንከባከብ ካለባቸው የኢትዮጵያዊነት እሴቶች ማኅደር የሆነችውን የኢትዮጵያን ቤተክርስቲያን መጠበቅና መንከባከብ ይኖርባቸዋል እንጅ ማንነታቸውን ክደው እራሳቸውን የነጭና የዓረብ ቅጥረኛ አድርገው በጠላትነት ሊዘምቱባት አይገባም ይሄ ሌላ ምንም ሳይሆን እብደት ነው፡፡
ከዚህ ቀደም በአንድ ጽሑፌ ላይ መጽሐፍ ቅዱስን እማኝ አድርጌ እንደገለጽኩት “እኛ ኢትዮጵያዊያን ሃይማኖትን ያገኘነው እግዚአብሔርን ያመነው ከየትም መጥቶልን አይደለም፡፡ ይልቁንም እስራኤሎቹ በእግዚአብሔር እንዲያምኑ አስተዋጽኦ አበረከትን እንጅ በእግዚአብሔር እንድናምን እነሱ ለእኛ ያበረከቱት አንድም ነገር የለም፡፡ እርግጥ ነው ብሉይ ኪዳንና ሐዲስ ኪዳን ከነሱ ወደኛ መጥተዋል እነዚህ ግን እግዚአብሔር አስቀድሞ በዚያች በአንዲቷ ሃይማኖት ውስጥ ጊዜያቸውን ጠብቀው እንዲፈጸሙ ቀጠሮ ይዞላቸው የነበሩና የተፈጸሙ ኪዳናት ናቸው እንጅ ሃይማኖቶች አይደሉም አልነበሩምም” ማለቴ ይታወሳል፡፡ ይህ ወርቃማ ማንነት ሁሉም ኢትዮጵያዊ ኢትዮጵያዊ በመሆኑ ሊቆምለት ሊጠብቀው የሚገባ የሁሉም ኢትዮጵያዊ ሀብት ማንነትና ቅርስ ነው፡፡
ሁሉም ኢትዮጵያዊ ኢትዮጵያዊ እንደመሆኑ ሁሉ ይሄንን የበሰለና የዜግነት ግዴታ የሆነ አማራጭ የሌለውን አስተሳሰብ ያለ ልዩነት ስላልያዝን ከጊዜ ወደ ጊዜ ኢትዮጵያዊ የሆነው እሴትና ሀብት እየጠፋና እየደከመ አሁን ካለንበት ደረጃ ደርሷል፡፡ ዛሬ ላይ ጭራሽ ባዕዳኑ ጠላቶቻችን ኢትዮጵያዊ የሆኑ እሴቶችን ከማጥፋትና ከማዳከም አልፈው ቅጥረኛውን መንግሥት ብሎ እራሱን የሚጠራውን የጎጥ ቡድን እና ማርከው የወሰዷቸውን ዜጎች በመጠቀም የኢትዮጵያዊነት እሴቶች ግምጃ ቤት የሆነችውን የኢትዮጵያን ቤተክርስቲያን አጥፍተው የኢትዮጵያዊነትን ግብአተ መሬት ለሚፈጽሙበት ዋዜማ ደርሰዋል፡፡ ይህች ቤተክርስቲያን ላይ ላዩን ሲያዩዋት ያለች ትመስላለች እንጅ የለችም፡፡
ይህ የአገዛዝ ሥርዓቱ አጋንታዊ በሆነ በሚደንቅ ብቃትና አፈጻጸም በመላ ሀገሪቱ ካድሬዎቹ የቤተክርስቲያኗን ከፍተኛ መዋቅርና አጥቢያ አብያተክርስቲያናትን ከታች እስከ ላይ እንዲቆጣጠሯት በማድረግ እንኳን የእግዚአብሔር ቤት ከሆነችው ይቅርና በየትም ቦታ አለ ከሚባል በሙስናና በዝርፊያ በብልሹ አሥተዳደር ስሙ ከጠፋ ከረከሰ ከጎደፈ ተቋም እንኳን ጨርሶ በማይጠበቅ ብልሹ አሥተዳደር ዝርፊያና ሙስና አዝቅጧታል አንቅዟታል፡፡ በዚህ ምክንያት ሐዋርያዊ ተልእኮዋን መወጣትና መንጋዋን መጠበቅ ጨርሶ አልቻለችም ተሽመድምዳለች፡፡ ዛሬ ቤተክርስቲያን ያለች ትመስላለች እንጅ የለችም ምስጥ እንደበላው እንጨት ናት፡፡ ምስጥ የበላው እንጨት አለ ሲሉት ድንገት ፍርክስ ብሎ በፊቱንም እንዳልነበረ እንደሚታወቀው ሁሉ ይህ ዓይነት አደጋ በዚህች ቤተክርስቲያን ላይ ፈጦ ተጋርጧል፡፡
እንዳልኳቹህ ሥራውን እየሠሩ ያሉት መንግሥት ተብየውና መናፍቃኑ በጥምረት በመሆኑ አደጋውን እያፋጠነው ይገኛል፡፡ ዛሬ ላይ ቤተክርስቲያን ትናንት ከነበራት የምእመናን ብዛት ሲሶ ያህሉ እንኳን በእጇ የለም ባለፈው ጊዜ ከሰጠኋቹህ የተለየ ዳታ (አኃዛዊ መረጃ) ልስጣቹህ፡፡ የኢትዮጵያ ሕዝብና ቤት ቆጠራ በደርግ ጊዜ በተደረገው ቆጠራ የኢትዮጵያ ቤተክርስቲያን አባላት ቁጥር ከአጠቃላዩ የኢትዮጵያ ሕዝብ 54.02 % ያህሉ ነበር መናፍቃኑ ደግሞ ባጠቃላይ 6.46% ነበሩ፡፡ በዘመነ ወያኔ እስከ 1997ዓ.ም. ቆጠራ ድረስ በሠሩት የተቀናጀ ሥራ የኢትዮጵያ ቤተክርስቲያን ከአጠቃላዩ ሕዝብ 43.5% በመሆን ከነበራት 11% ስታጣ መናፍቃኑ ደግሞ ከ6.46% ወደ 19.2% ማሻቀብ ችለዋል፡፡ ይህ ቁጥር ከየትም የመጣ ሳይሆን በግልጽ ማየት እንደሚቻለው ከኢትዮጵያ ቤተክርስቲያን የተበሉ ናቸው፡፡ መናፍቃኑ በየ ዐሥር ዓመቱ በተደረገው ቆጠራ ከአምስት በመቶ ወደ ዐሥር በመቶ ከዐሥር በመቶ ወደ19 በመቶ እጅግ በሚያስደነግጥ ሁኔታ በየቆጠራው የነበሩበትን እጥፍ እያደረጉ መጥተዋል፡፡ ይህ ውጤት በሚሰጠን ሬሾ (አማካኝ ስሌት) ሄደን በሚቀጥለው ዓመት 2008ዓ.ም. በሚደረገው ብሔራዊ የሕዝብና የቤት ቆጠራ ስንገምት መናፍቃኑ 38%ቱን የኢትዮጵያን ሕዝብ እንደሚይዙ ሲገመት የኢትዮጵያ ቤተክርስቲያን ምእመናን ደግሞ ከ22-20% እንደሚያሽቆለቁል ይገመታል፡፡
ጠቋሚ ሁኔታዎች የሚያመላክቱት ግን ውጤቱ ከዚህም ሊከፋ እንሚችል ነው የሚያረጋግጡት፡፡ በየሰፈራቹህ አማትራቹህ በየጎረቤታቹህ ጠጋ ብላቹህን እየሆነ ያለውንና የሆነውን አስደንጋጭ በሆነ ሁኔታ ትውልዱ እንዳለ በተኩላት መወሰዱን በማየት ማረጋገጥ ትችላላቹህ፡፡ በብዙ ቤተሰቦች ውስጥ ከወላጅ በስተቀር ያሉ ልጆች በሙሉ ሃይማኖትን ክደው ወደ ተኩላት ድርጅት ገብተዋል፡፡ ብዙ ወላጆች እግዚአብሔር በልጆቻቸው ነፍስ መጥፋት እንደሚጠይቃቸው ጨርሶ ባለመገንዘብ ሁኔታውን ከወላጅ በማይጠበቅ ቸልታ በዝምታ ከመመልከታቸውም ባሻገር ጭራሽም ለልጆቻቸው መመንፈቅ ምቹ ሁኔታን የሚፈጥሩ ናቸው፡፡ አንዳንዶቹ ወላጆችም ልጆቻቸውን ተከትለው የሄዱ አሉ፡፡ ብቻ ምን አለፋቹህ በየሰፈሩ ስታማትሩ በሚያስደነግጥ ደረጃ ሰዉ ተወስዶ እያለቀ ነው፡፡ ሁኔታው እንዴ! ምንድን ነው የተፈጠረው? ምን ጉድ መጣ? ያሰኛል፡፡
አሁን አሁን ደግሞ እኔ እንዴት እነደሆን ባይገባኝም ስታዩዋቸው ማተብ ያደረጉ ናቸው ገባ ብላቹህ ስታዩዋቸው ግን መናፍቃን ሆነው የምታገኗቸው በርካታ ሰዎች በተደጋጋሚ በተለያዩ ሥፍራዎች አጋጥሞኛል፡፡ አንድ ቦታ ላይ ምን አጋጠመኝ? ሁለት ሴቶች ናቸው ከእነሱ ጋር አንድ ወንድ አለ እየተከራከሩ ነበር ያገኘኋቸው:: ጉዳየን እስክፈጽም ድረስ እየገረመኝ ክርክራቸውን ሳዳምጥ ቆየሁ፡፡ ልጁ የተቻለውን ያህል ይከራከራል፤ በተመቸው ጊዜ ወደ አዳራሻቸው ሊወስዱት እሽ እንዲላቸው ይወተውቱታል አሁን ጣልቃ መግባት ስለነበረብኝ የሚገባቸውንና አፋቸውን የሚይዙበትን የእግዚአብሔር ቃል ሰጥቻቸው ወጣሁ ልጁ ደስ አለው፡፡ ለምን ማተብ ሊያስሩ እንደቻሉ ግን ሊገባኝ አልቻለም ሳልጠይቃቸውም ቀረሁ፡፡ ማተባቸውን ለመፍታት በወላጆቻቸው የማይፈቀድላቸው ሆኖ ይሆናል እንዳልል እነዚህ ሴቶች ጠና ጠና ያሉ ናቸው፡፡
እንግዲህ ይሄንን የኢትዮጵያ ሕዝብና ቤት ቆጠራን ዳታ (አኃዛዊ ስሌት) ተከትለን ስናሰላ በየግላቹህም ልታሰሉት ትችላላቹህ የሰይጣን ጆሮው ይደፈንና ከአምስት ዓመታት በኋላ እየሰማቹህኝ ነው? ከአምስት ዓመታት በኋላ የኢትዮጵያ ቤተክርስቲያን አንድም ምእመን አይኖራትም፡፡ ይሄንን ልታምኑ ትችላላቹህ? መንጋዋ በአውሬው ተበልቶ ያልቃል፡፡ አኃዙ የሚያሳየን ይሄንን መራራ እውነት ነው፡፡ ይሄንን ለሚሰማው ሁሉ ሁለት ጆሮዎቹን አስይዞ በጨለማ እንደሚሄድ ሰው የእንብርክክ የሚያስኬድ መርዶ ሰምቶ የሚተኛ “እግዚአብሔርን ነው የማገለግለው” ባይ ካህን ካለህ እርግጠኛ ሆኘ የምነግርህ እግዚአብሔርን ጨርሶ አታውቀውም እያገለገልክ ያለኸው ሆድህን ነው ከአምስት ዓመታት በኋላ የምትበላውን ስታጣ አንተም ሄደህ ትገባለህ፡፡
ይሄንን ከመርዶዎች ሁሉ የከበደ መርዶ ሰምቶ አርፎ የሚቀመጥ “መድኃኔዓለም አምላኬ ድንግል ማርያም እናቴ” እያልክ ክርስቲያን ነኝ የምትል ምእመን ካለህ እርግጠኛ ሆኘ እነግርሀለሁ ክርስቶስ ኢየሱስንም ወላዲተ አምላክንም ፈጽሞ አታውቃቸውም፡፡ አስመሳይ ውሸታም ነህ ሃይማኖት የሚባል የለህም፡፡ “ሃይማኖት የግል ነው” የሚል የደነቆረ አባባል ይዘህ ቤተክርስቲያንን አስበልተሀልና ባለእዳ ነህ ትጠየቃለህ፡፡ ኧረ ለመሆኑ ሃይማኖት የግል ሆና የምታውቃት መቸ የትና እንዴት ነው? ከጥምቀት እስከ ቁርባን የትኛው አገልግሎት ነው አንድ ሰው ብቻውን ለራሱ ሊያደርገው የሚችለው መንፈሳዊ አገልግሎት? ምእመናን ሳይኖሩ ምእመን፣ ካህናት ሳይኖሩ ምእመናን፣ ምእመናን ሳይኖሩ ቤተክርስቲያን ሊኖሩ ይችላሉ ወይ?
መናፍቃኑ ይህን ውጤት ሊያገኙ የቻሉት መንግሥት ነኝ ባዩ የባዕዳን ቅጥር የወንበዴ ቡድን ሕገ መንግሥቴ ነው የሚለውን ሕጉን ጥሰው እንዲሠሩ ስላስቻላቸው ነው፡፡ ይህ የወያኔ ሕገመንግሥት ለአምልኮ ከተፈቀደ ቦታ ውጭ በመንገድ፣ በአውቶቡስ ፌርማታዎች፣ በትምህርት ተቋማት፣ ሕዝባዊ አገልግሎት በሚሰጥባቸው ቦታዎች ሁሉ ሃይማኖታዊ ስብከት መስጠት የተከለከለ እንደሆነ ከዚህም በተጨማሪ እርዳታንና የሚያቋቁሟቸውን አገልግሎት ሰጪ ድርጅቶች የሚሰጡትን አገልግሎት የሃይማኖት ልዩነት በማድረግ መስጠት ማስተናገድ ወይም በመደለያነት መጠቀም የተከለከለ እንደሆነ በግልጽ ደንግጎ እያለ መናፍቃኑ ግን ያለ ገደብ መንገድ የትምህርት ተቋማት ፌርማታዎች ብቻ አይደለም የዜጎችን የግል መብት በመጣስ ቤት ለቤት እያንኳኩ ሁሉ አሳሳች ስብከታቸውን እንዲሰብኩ ዕድል ስለሰጠና ሁኔታውን ስላመቻቸላቸው በሕጉ እንዲገዙ ሕጉን እንዲያከብሩ ባለማድረጉ እዚህ ሊደርሱ ችለዋል፡፡
የመናፍቃኑን አሳሳች ስብከት ነገር ካነሣን ዘንዳ ምን እንደሚመስል ብናይ ግንዛቤያቹህን ለማዳበር እነሱንም ለመታዘብ ጥሩ ይመስለኛል፡፡ ዋነኛ ስልታቸው “በደካማ ጎን መግባት” የሚለው ነው፡፡ በዚህ ስልት ይሄንን ለሃይማኖት አይደለም ለሞራል (ለግብረ-ገብ) ሕግጋት ዴንታ የሌለውን የትውልዱ አካል በደካማ ጎኑ በመግባት የሃይማኖት ወይም የመጽሐፍ ቅዱስ ዓላማ የሰው ልጆችን ለኃጢአትና ለእርኩሰት ማብቃት፣ ማስገዛት፣ ማርከስ፣ ልቅ ማድረግና ማጉደፍ ይመስል ከመጽሐፍ ቅዱስ አስተምህሮና ዓላማ በተጻራሪ ቃሉ “ማመን እማ አጋንንትም ያምናሉ ይንቀጠቀጡማል” ያዕ.2፤17-26 በማለት አጋንንት እንኳን ከማመንም አልፈው እምነታቸው ከመፍራት ከመንቀጥቀጥ ጋራ መሆኑን በመግለጽ ማመን ብቻ እንደማይጠቅም ከአጋንንት የምንለየው በጽድቅ ሥራ መሆኑን ግልጽ አድርጎ አስረድቶ እያለ እነሱ ግን “እመን ብቻ እንጅ ድነሀል ምንም ኃጢአት ብትሠራ አይፈረድብህም አትኮነንም መጾም፣ ሌት ተቀን መጸለይ፣ በሥግደት ራስህን ማድከም፣ የተለያየ ዓይነት መከራ በራስ ላይ ማድረስ ወዘተ. አያስፈልግህም አንዴ በጸጋው ድነሀል! በክርስቶስ ነጻ ሆነሀል! አርነት ወጥተሀል” እያሉ ሁሉም ሊሰማው የሚወደውንና የሚፈልገውን ሳቢና አማላይ ነገር ግን የሌለና ፈጽሞ ያልተባለ ሰውን ከንቱ የሚያስቀር ቃል እየተናገሩ፤ ቃሉን ያለ ትርጉሙ ትርጉም በመስጠት ፈጽሞ መጽሐፍ ቅዱሳዊ ያልሆነና አጋንንታዊ የሐሰት ትምህርት በመስበክ ከሴተኛ አዳሪ እስከ ግብረ ሰዶማዊ፣ ከአወናባጁ እስከ ምግብ ተለይቶ ሰዓት ተለክቶ ቀናት ተሰልቶ ስለ ክርስቶክ ፍቅርና ቤዛነት ጹም ተብሎ መጾምን እስከሚጠላውና እንደ መጋዣ በፈለገው ሰዓት ማመንዠክ እስከሚፈልገው ሆድ አምላኩ ድረስ እንዲሁም ኢክርስቲያናዊ አለባበስ ለመልበስ መከልከል የማትፈልገዋን ጭምር ሁሉንም በየ ደካማ ጎኑ በመግባት ከእግዚአብሔር ፈቃድና ቃል (ሕግና ሥርዓት) ጋራ ችግር ያለበትን በሙሉ በማታለል ከነአለባቸው ስብራት ድካም ወይም የመንፈስ ድቀት ቢኖሩ ምንም ችግር እንዴለለው ጌታም እንደሚቀበላቸውና እንደሚድኑ ምንም የማድረግ ነጻነት እንዳላቸው አድርገው በመስበካቸው ባየነውና እያየነው ባለው መልኩ ነጉዶ እንዲገባላቸው ማድረግ ችለዋል፡፡ ከሃይማኖት ከድቶ የመጥፋቱ ጉዳይ እየተመራ ያለው በተወናበደና በተደለለ ፍላጎት ላይ የተመሠረተ እንጅ በእውቀት ላይ የተመሠረተ አይደለም፡፡ ያ ፍላጎት ደግሞ ሥጋዊ መሆኑ ነው ችግሩ፡፡ የሚሄዱና የሄዱ ሰዎች መሳሳታቸውን ኅሊናቸው ከሚነግራቸው እውነት ውጭ ጠለቅ ብለው ስለ ሃይማኖት የሚያውቁት ምንም ነገር የለም፡፡
ስለ እውነት ከሆነ እነዚህ የእምነት መሰል ድርጅቶች ዓላማቸው ሌላ ስለሆነ እንጅ ይህ ድርጊታቸው ከመጽሐፍ ቅዱስ ወይም ከእግዚአብሔር ፈቃድ ጋራ ፍጹም ተቃራኒና የማይጣጣም መሆኑን አጥተውት ነው ብየ አላምንም፡፡ አይደለም መጽሐፍ ቅዱስን አንብቤያለሁ የሚል ይቅርና ምንም ዓይነት የመጽሐፍ ቅዱስ እውቀት የሌለው ሰው እንኳን ቢሆን የዚህን ስብከት አጋንንታዊነት ወይም ኢመጽሐፍ ቅዱሳዊነት ለነገሮች ካለው አጠቃላይ ግንዛቤ ወይም ከንጹሕ የኅሊናው ዳኝነት በመነሣት ሊያረጋግጠውና ሊረዳው የሚችለው ጉዳይ ነው፡፡ ችግሩን የሚፈጥረው ለሥጋዊ ምቾት ጥቅምና ፍላጎት መታወርና በአጋንንት ፈተና መውደቅን ተከትሎ በሚመጣው የእሱ ደቀ መዝሙር መሆን የሚፈጥረው የጥፋት ዓላማ ነው እንጅ እውነቱን የማይረዳ፤ እንኖርባትና መንግሥቱንም መውረስ እንችልባት ዘንድ እግዚአብሔር የመሠረታት ሃይማኖት የትኛዋ እንደሆነች ልቡናው የማያውቅ አንድም ሰው ይኖራል ብየ አላስብም፡፡
ምክንያቱም ይሄ ጥልቅ የሆነ የሃይማኖት ዕውቀት የሚጠይቅ ጉዳይ አይደለምና፡፡ ሁሉም እግዚአብሔር የራሱ እንደራሴ ዳኛ እንዲሆነው በውስጡ ያስቀመጠለትን ኅሊናውን ቢያዳምጥ ሊያገኘው የሚችለው ምላሽ ነውና፡፡ እግዚአብሔር የመሠረታት ሃይማኖት የትኛዋ እንደሆነች፣ ሃይማኖት መሰል የእምነት ድርጅቶች ደግሞ የትኞቹ እንደሆኑ፣ ሃላፊውን ጠፊውን ጊዜያዊውንና ሥጋዊውን ጥቅም የሚሰብኩት የሚያስጠብቁትና ለዚህም ሲባል በሐሰተኞች ነቢያትና መምህራን የተመሠረቱት የትኞቹ እንደሆኑ፣ የትኛዋ ደግሞ የማያልፈውን የማይጠፋውን ዘለዓለማዊውንና መንፈሳዊውን ጥቅም እንደምታስጠብቅና እንደምትሰብክ ሁሉም ጠንቅቆ ያውቃል፡፡ ነገር ግን ሁሉም እንደማይሆን ልቡናውና ኅሊናው እያወቀው የሥጋዊ ጥቅሙ በልጦበት ሥጋዊ ጥቅሙንና ፍላጎቱን በሚያስጠብቅለት ሃይማኖት መሰል ድርጅት እየታጎረ እራሱን እያጃጃለ ነው እንጅ እውነቴን ነው የምላቹህ ይሄን የሚያጣው አለ ብላቹህ አታስቡ፡፡
ከዚህም የተነሣ ፈጣሪ ራሱ በዚህ ሰማይ ላይ ተገልጦ “እኔ የሰጠኋችሁ ትክክለኛዋ ሃይማኖት ኦርቶዶክስ ተዋሕዶ ናት” ብሎ እያስተጋባ ቢናገር በተለያዩ የእምነት ድርጅቶች ውስጥ ያሉ የሰው ልጆች ሁሉ ደንገጥ ብለው “ነው እንዴ? እሰይ! እንኳን ነገርከን ፈጣሪ በቃ አሁኑኑ አምነን በእርሷ ውስጥ አንተን እናመልካለን እንድናለንም ተመስገን!” የሚል እንደማይኖር እኔ እርግጠኛ ነኝ፡፡ እያንዳንዱ ኅሊናው ምን እያለው ምን ፈልጎ እንደሄደና እዚያ እንደሚኖር ጠንቅቆ ያውቀዋልና፡፡ አሁን አሁንማ ጭራሽ መጽሐፍ ቅዱስን ለራሳቸው እንዲመች እያደረጉ አጣመው ከመስበክ አልፈው “አዲስ ትርጉም፣ መጽሐፍ ቅዱስ በቀላል አማርኛ” ምንትስ በሚል ሽፋን የማይመቻቸውን እያወጡ የሚፈልጉትን ያልነበረውን እየጨመሩ መጽሐፍ ቅዱስን ከመጽሐፍ ቅዱስነት አውጥተው የየግል ድርሰታቸው አድርገውታል፡፡ ባጠቃላይ ሃይማኖት መሰል ድርጅት እያቋቋሙ በዘርፉ መሰማራት ትልቅ ትርፍ የሚያስገኝ መብያ ዘዴ (ቢዝነስ) ሆኖ በመገኘቱ ሥራ ያጣው ሁሉ በሰፊው ተሠማርቶበታል፡፡
ነገር ግን የሚኖረውን እምነት ከወላጆቹ ወርሶ ሳያገናዝብ ሳያመዛዝን እውነት መስሎት የሚኖር ካለ ለእሱ የምነግረው ነገር ቢኖር ከአዳም ጀምሮ የነበረችው እነ ነቢዩ ኤርሚያስ 6፤16 ላይ ለነፍስ እረፍትን የምታሰጠው የቀደመችው መንገድ ሲል የገለጻት፣ እነ ሐዋርያው ጳውሎስ በዕብ. 3፤14 የመጀመሪያዋና የክርስቶስ ተካፋይ ለመሆን የምታበቃው እንዲሁም በኤፌ. 4፤5 አንድ ሃይማኖት ሲል የገለጻት፣ የያእቆብ ወንድም ሐዋርያው ይሁዳ 1፤3 ላይ ለቅዱሳን አንድ ጊዜ ፈጽሞ የተሰጠ ሃይማኖት ናት ተጋደሉላት ያላት፤ እግዚአብሔር በኢትዮጵያና በእስራኤል ብቻ ይመለክ የነበረበት ዘመን አብቅቶ ዓለሙ ሁሉ በልጁ ደም ይዋጅና ይቀደስ ዘንድ በወደደ ጊዜ አንድያ ልጁን ልኮ ዓለም በሐዲሱ ኪዳን ከእግዚአብሔር ጋር ተዋውቆ ክርስትና በዓለም እየተስፋፋ እሱንም ማምለክ ቀጥሎ እስከ 450 ዓ.ም. ከቆየ በኋላ ከአጋንንት ፈተና ብርታት የተነሣ በ450 እና 451ዓ.ም. ላይ በሮማው ፓፓ በልዮንና በቁስጥንጥንያዋ ንግሥት ብርክልያ (ፑልኼሪያ) አማካኝነት በተዘራው የክህደት ትምህርት መንጋውን ይዘው በመጥፋት ይህች ሃይማኖት እንደገና ከብዙ ሀገራት ጠፍታና በመናፍቃኑ ተተክታ ዛሬ በግብጽ፣ በሶሪያ፣ በአርመን፣ በህንድና በሀገራችን በኢትዮጵያ (Oriental Churches) ብቻ ተወስና ያለችው ናትና ወደሷ ተመለስ፡፡
ከ450 ወዲህ የምዕራቡ ዓለም ክርስትና የሐሰት አባት ዲያብሎስ ሠልጥኖበታልና ዛሬ ላይ እንደምታዩዋቸው በግልጽ እርኩሰትን ለመስበክ ተገደዋል፡፡ በብዙኃን መገናኛ እንደምትከታተሉት የፕሮቴስታንቱ ዓለም ግብረ ሰዶምን በይፋ ከተቀበለ ቆይቷል፡፡ ካቶሊካዊያኑም ይሄንን ለማወጅ ዋዜማ ላይ ናቸው፡፡ ፓፓ ቤኔዲክት ሥልጣናቸውን በገዛ ፈቃዳቸው የለቀቁት ግብረ ሰዶምን ሕጋዊ እንዲያደርጉ በሌሎች ፓፓዎች በተደረገባቸው ጫና ምክንያት እንደሆነ ይታወቃል፡፡ ቀጥለው ሥልጣኑን የተረከቡት ፓፓ ፍራንሲስም “የግብረ ሰዶም ጉዳይ ሊታይ ይገባል” በማለት ተስፋ እንደሰጧቸው በብዙኃን መገናኛ ተዘግቧል፡፡ ይሄንን ያህል ናቸው እንግዲህ ቃሉም እንደሚል “እግዚአብሔርን ለማወቅ ባልወደዱት መጠን እግዚአብሔር የማይገባውን ያደርጉ ዘንድ ለማይረባ አእምሮ አሳልፎ ሰጣቸው” ሮሜ 1፤28 “ስለዚህም ምክንያት በእውነት ያላመኑ ነገር ግን በዓመፅ ደስ ይላቸው የነበሩ ሁሉ ፍርድን እንዲቀበሉ ሐሰትን ያምኑ ዘንድ እግዚአብሔር የስሕተትን አሠራር ይልክባቸዋል” 2ተሰ. 2፤11-12
እናም አንተ ወገኔ በሚስዮናዊያን ብስኩትና በዓረብ ነጋዴያን ተምር ተታለው በኋላም በግራኝ መሐመድ ሰይፍ ተገደው በሐሳውያን ተጠልፈው ዛሬ ላይ አንተ በሌላ በረት ውስጥ እንድትገኝ ያደረጉህ አያቶችህ ተሳስተው ተደልለውና ተገደው ነውና አንተ ግን ተመለስ በኔ ይሁንብህ መዳን ከፈለክ ድኅነትን የሚሰጥህን ኢየሱስ ክርስቶስን የምታገኘው በዚህች በረት ውስጥ ብቻ ነውና ሳታወላዳ አሁኑኑ ና ልለው እወዳለሁ፡፡ የተኩላት በረት ውስጥ ሆኖ ሁላችንም ፈጣሪን አምላኪ ነን ወይም እኛም ክርስቲያኖች ነን የእኛ ከእነሱ የሚለየው …. የሚባል ነገር የለም፡፡ እንደ እግዚአብሔር ቃል ያለው አንድ ሃይማኖት ብቻ ነው ኤፌ.4፤5፡፡ ስለዚህ ጉዳይ በዝርዝር ባለፈው ብዙ ተማምረናልና አሁን አልደግመውም መጨረሻ ላይ ያለውን ይዝ (ሊንክ) ይመልከቱ፡፡
ይሄንን ስል ግን ሰዎች እንዳይድኑ እንዲሰናከሉ እንዲጠፉ የሚያደርጉ የተለያዩ ዓይነት እንቅፋቶች መሰናክሎች ደንቀራዎች ፈተናዎች በዚህች በረት ውስጥ የሉም ማለቴ አይደለም፡፡ ሰይጣን ሥራው ምን ሆነና? ዓላማው ምን ሆነና? የሚደክመው ምን ለማግኘት ለምን ሆነና? ስለሆነም አዎ በዚህች በረት ውስጥ አሰናካይ አደናቃፊ የሰይጣን ባሮች የይሁዳና የሲሞን መሰሪ ልጆች አሉ እናም ይሄም እንዳለ ከግንዛቤ ውስጥ በማስገባት አጋንንት እንዳታገኘው የተለያየ መሰናክል እንቅፋት በማስቀመጥ የሚከላከሉህን ኢየሱስ ክርስቶስን ፈተናቸውን በትእግስት በጽናት በማሳለፍ የክርስቶስ የክብሩና የመንግሥቱ ወራሽ እንድትሆን እመክራለሁ፡፡ ቤተክርስቲያን በአጋንንት መፈተን ጸጋዋ ነው ተጠርተው ከመጡት ውስጥ ሰይጣንም የድርሻውን ይወስዳል፡፡ ይሁዳ በጌታ “ተከተለኝ” ተብሎ የተጠራ የአምላክነት ተአምራቱን ያየ የቃሉን ስብከት የተማረ የእጁን በረከት የበላና የጠጣ ለማታልፍ ጸጋ የተመረጠ ሆኖ ሳለ ወድቋል በሰይጣን ተወስዷል፡፡ ዛሬም ተጠርተን ሳለ የምንወድቅ የምንወሰድ የምንስት ብዙ ይሁዳዎች ብዙ ሲሞን መሰሪዎች ብዙ ዴማሶች አለን እንኖራለንም፡፡ “በዚያን ጊዜ ብዙዎች ይሰናከላሉ” ማቴ. 24፤10 “እስከ መጨረሻ የሚጸና ግን እሱ ይድናል” ማቴ. 24፤13
እንግዲህ ከዚህ አንጻር ነው በሥጋ ፈቃድና ጥቅም የተሸነፉት ሥጋዊያኑ ሐሰተኞች ነቢያትና መምህራን “በጸጋው ድነናል” የምትለዋን ቃል ቅንጣትም ሐፍረት ሳይሰማቸው “ምን ይሉን” ሳይሉ አእምሮ ባለው ሁሉ ለትዝብት ሊዳርጋቸው በሚያስችል መልኩ ቃሉን ቆንጽለውና አጣመው ለሥጋዊ ጥቅማቸው መጠቀሚያ አድርገውት ይገኛሉ፡፡ እስኪ ሙሉ ቃሉ ምን ይላል? እንይ “ሁሉ ኃጢአትን ሠርተዋል የእግዚአብሔርም ክብር ጎሏቸዋልና በኢየሱስ ክርስቶስም በሆነው ቤዛነት በኩል እንዲያው በጸጋው ይጸድቃሉ እሱንም የሆነ ማስተሥረያ አድርጎ አቆመው ይህም በፊት የተደረገውን ኃጢአት በእግዚአብሔር ችሎታ ስለ መተው ጽድቁን ያሳይ ዘንድ ነው” ሮሜ. 3፤23-26 “ከእንግዲህ ወዲያ ለኃጢአት እንዳንገዛ የኃጢአት ሥጋ ይሻር ዘንድ አሮጌው ሰዋችን ከእርሱ ጋር እንደተሰቀለ እናውቃለን የሞተስ ከኃጢአቱ ጸድቋልና” ሮሜ. 6፤6 በማለት እንዲሁ በጸጋው መዳን ማለትና ለማን እንደተፈጸመላቸው “የሞተስ ከኃጢአቱ ጸድቋልና” በማለት ከክርስቶስ ቤዛነት ስለ እኛ መሞት በፊት ሞተው 5500 ዘመን በሲኦል ሲጋዙ ለነበሩት እንደሆነ ግልጽ አድርጎ አስቀምጦታል፡፡ በሮሜ. 3 ላይ ቀጠል አድርጎም “ራሱም ጻድቅ እንዲሆን በኢየሱስም የሚያምነውን እንዲያጸድቅ አሁን በዚህ ዘመን ጽድቁን ያሳይ ዘንድ ነው” በማለትም ከክርስቶስ ሞት በኋላ ላለነው ደግሞ “እንዲሁ በጸጋው (በቸርነቱ) ዳንን” ማለት ምን ማለት እንደሆነ ገልጧል፡፡
ይህም ማለት የአዳም ልጆች በመሆናችን ብቻ ልንወርሰውና ኃጢአተኛ ልንሆን እንችል የነበረበትን “የውርስ ኃጢአት ወይም ጥንተ አብሶ” ተሸክሞልን ለመስቀል ሞት በመዳረግ ደምስሶ ከውርስ ኃጢአት ተጻ አውጥቶናልና በጸጋው መዳናችን ከዚህ አንጻር ነው እንጅ “ከክርስቶስ ሞት በኋላ ገና የምንፈጠር ሰዎች ተፈጥረን የምንሠራውን ኃጢአት ደመሰሰ ስለዚህም በምንሠራው ኃጢአት ሁሉ አንጠየቅም” ማለት አይደለም በፍጹም፡፡ እንዲህ ማለት ቢሆን ኖሮማ በብዙ ቦታዎች ላይ እሱ ራሱ ጌታ ትእዛዛቱ ወይም ሕግጋቱ እንዲጠበቁ ባላስጠነቀቀ ባላሳሰበ ነበር “ብትወዱኝስ ትዕዛዜን ጠብቁ” ዮሐ. 14፤15 “ትዕዛዛቱንም ብንጠብቅ በዚህ እንዳወቅነው እናውቃለን አውቄዋለሁ የሚል ትእዛዛቱንም የማይጠብቅ ውሸተኛ ነው እውነትም በእርሱ ውስጥ የለም፡፡ ቃሉን ግን የሚጠብቅ ሁሉ በእርሱ የእግዚአብሔር ፍቅር በእውነት ተፈጽሟል” 1ኛ ዮሐ. 3፤5
እንግዲህ በኢየሱስ የሚያምን ማለት ብዙዎች እንደሚያስቡት በቃ አምኛለሁ ማለት ሳይሆን ሮሜ. 8፤1-8 እንደተገለጸው የሥጋን ነገር ጣል እርግፍ አድርጎ የመንፈስን ነገር መያዝ ማለት እንደሆነ በማያሻማ መልኩ ግልጽ አድርጎታል፡፡ አሁንም ቢሆን ግን የእግዚአብሔር ቸርነት ካልታከለበት በስተቀር በሥራው ብቻ የሚጸድቅ የለም ምክንያቱም ምንም ያህል የጽድቅ ሥራ ቢኖረን ነቢዩ ኢሳይያስ እንደተናገረው “ጽድቃችን እንደመርገም ጨርጭ ነውና” ሐዋርያትም “ኃጢአት የለብንም ብንል ራሳችንን እናስታለን እውነትም በእኛ ውስጥ የለም” 1ኛ ዮሐ. 1፤9 ይላሉና ከሠራነው የጽድቅ ሥራ ጋር ቸርነቱ ታክሎበት የምንጸድቅ በመሆኑ “እንዲሁ በጸጋው (በቸርነቱ)” ጸደቅን ማለት ይቻላል እንጅ እርኩሰት እየተፈጸመ ንስሐን ሳያውቁ “በጸጋው ጸድቀናል” የሚባል ነገር የአጋንንት ወንጌል ካልሆነ በስተቀር የክርስቶስ ወንጌል ይሄንን ፈጽሞ አላለም፡፡ እናም ቃሉ የማያሻማ በመሆኑ ማምታታት ማወናበድ አይቻልም፡፡
“እኔን መከተል የሚወድ ቢኖር ራሱን ይካድ መስቀሉንም ተሸክሞ ይከተለኝ፡፡ ነፍሱን ሊያድን የሚወድ ሁሉ ያጠፋታል፤ ስለ እኔ ግን ነፍሱን የሚያጠፋ ሁሉ ያገኛታል፡፡ ሰው ዓለሙን ሁሉ ቢያተርፍ ነፍሱንም ቢያጎድል ምን ይጠቅመዋል? ወይስ ሰው ስለ ነፍሱ ቤዛ ምን ይሰጣል? የሰው ልጅ ከመላእክቱ ጋር በአባቱ ክብር ይመጣ ዘንድ አለውና ያን ጊዜም ለሁሉ እንደ ሥራው ያስረክበዋል፡፡” ማቴ. 16፤24-28 ጌታ ያለውን ልብ አላቹህ? “ለሁሉ እንደሥራው” ነው ያለው ይህ ሁሉ ግልጽ የጌታ ቃል በብዛት ተጽፎ እያለ መናፍቃኑ ግን ያለማወቃቸው አለማወቅ አይሁድ በክርስቶስ ሳያምኑ ሕግን በመፈጸም ብቻ እንደሚጸድቁ ያስቡ ነበርና ሐዋርያት ለአይሁድ በክርስቶስ ሳያምኑ ሕግን በመፈጸም ብቻ መዳን እንደማይችሉ የተናገሩትን ቃል ሮሜ. 3፤11-20 እንዲሁም ገላ. 2፤16 በመጥቀስ በክርስቶስ አምነን “ትዕዛዜን ጠብቁ” ያለንን የአምላካችንን ቃል አክብረን ሕጉን ትዕዛዙን ለመጠበቅ ለምንጥረው ለእኛ እየጠቀሱ “ሕግን መጠበቅ አያድንም ማመን ብቻ ነው የሚያድነው” እያሉ ሲጠቅሱ ይደመጣሉ፡፡ “በእግዚአብሔር ፊት ሕግን የሚያደርጉ ይጸድቃሉ እንጅ ሕግን የሚሰሙ ጻድቃን አይደሉምና” ሮሜ. 2፤13
ሐዋርያትም ከጌታ እንደመረዳታቸው ሁሉ ሲሰብኩ ምን አሉ “ወደ እግዚአብሔር መንግሥት በብዙ መከራ እንገባ ዘንድ ያስፈልገናል” አሉ የሐዋ. ሥራ 14፤22 “በኋላየ ሊመጣ የሚወድ ቢኖር ራሱን ይካድ መስቀሉንም ዕለት ዕለት ተሸክሞ ይከተለኝ” ሉቃ. 9፤23 ቃሉ መስቀሌን ሳይሆን መስቀሉን በማለት የየራሳችንን መስቀል ነውና የሚለው መስቀል መሸከም ማለት ክርስቶስ ስለ እኛ የተቀበለውን መከራ በማሰብ እንደተራበ እንደተጠማ እንደወደቀ እንደተነሣ ሁሉ አብዝቶ በመጾም መራብ፣ አብዝቶ በመጸለይ በመስገድና እራስን በማድከም እንደየ አቅማችን ክርስቶስን በመከራው መምሰል ማለት ነው፡፡ ቅዱሳን ግን ከዚህም አልፈው ማለትም አብዝቶ ከመጾም ከመጸለይ ከመስገድ ባሻገር በየገድላቸው ተጽፎ እንደምናገኘው ሁሉ ክርስቶስ የተቀበለውን መከራ ያህልም እንኳን ባይሆን ምክንያቱም የእሱን መከራ ማንም የሚችል የለምና ነገር ግን እንዳስቻላቸው መጠን ብዙ ዓይነት ለእኛ ለሥጋውያኑ ፈጽሞ ሊታሰብ የሚከብዱ የመከራ ዓይነቶችን በየገዳሙ፣ በየበረሀው፣ በየዋሻው፣ በየፍርኩታው ስለ ፍቅሩ ስለስሙ ክብር ስለአምላክነቱ ይቀበላሉ በመከራውም ይመስሉታል፡፡ አስቀድሞም ቃሉ ስለ እነሱ “የክርስቶስ ኢየሱስ የሆኑት ሥጋን ከክፉ መሻቱና ከምኞቱ ጋር ሰቀሉት” ገላ. 5፤24 እንዳለው ሁሉ ስለ ኢየሱስ ክርስቶስ ፍቅር ሥጋቸውን ብዙ መከራ እንዲቀበል በማድረጋቸው እንደዛ የሆኑለት አምላካቸው መድኃኔዓለም ክርስቶስም ለብዙ ክብርና ጸጋ አብቅቷቸዋል፡፡
“የተጠራቹህት ለዚህ ነውና ክርስቶስ ደግሞ ፍለጋውን እንድትከተሉት ምሳሌ ትቶላቹህ ስለ እናንተ መከራን ተቀብሏልና” 1ጴጥ. 2፤21 “ቀንበሬን በላያቹህ ተሸከሙ ከእኔም ተማሩ እኔ የዋህ በልቤም ትሑት ነኝና ለነፍሳቹህም ዕረፍት ታገኛላቹህ” ማቴ. 11፤29 ከዚህ በላይ እንደምን አድርጎ በግልጽ ይናገር? ክርስትና ማለት መከራ መቀበል እንጅ “አንድ ጊዜ ቤጸጋው ድነናል” በማለት የሥጋ ድሎትን ዓለምን ማሳደድ አይደለም፡፡ ሌላም እንጨምር? “ክርስቶስም በሥጋ ስለ እኛ መከራን ስለተቀበለ ከእንግዲህ ወዲህ በሥጋ ልትኖሩ በቀረላቹህ ዘመን እንደ እግዚአብሔር ፈቃድ እንጅ እንደ ሰው ምኞት እንዳትኖሩ እናንተ ደግሞ ያን ሐሳብ እንደ ዕቃ ጦር አድርጋቹህ ያዙት በሥጋ መከራን የተቀበለ ኃጢአትን ትቷልና” 1ጴጥ 4፤1 “ሞትን በሚመስል ሞት ከእርሱ ጋር ከተባበርን ትንሣኤውን በሚመስል ትንሣኤ ደግሞ በእርሱ ጋር እንተባበራለን” ሮሜ 6፤5
ይሄ ሲባል ግን ሁሉም ሕዝበ ክርስቲያን መናኝ የበረሀ ባሕታዊ መሆን አለበት ሀገርም ወና ትሁን ትውልድም ይቋረጥ ማለት አይደለም፡፡ ክርስቶስም ለዚህ ጥያቄ መልስ ሰጥቷል “ለተሰጣቸው ነው እንጅ ለሁሉ አይደለም” ማቴ. 19፤11 ብሎ “ሊቀበለው የሚችል ይቀበለው አላቸው” ማቴ. 19፤12 የተቀረነው ደግሞ በዓለም ሆነን ሃይማኖታችንን ጠብቀን ሥራችንን እየሠራን ሀገር እያለማን ቤተክርስቲያን በዓለም ለሚኖሩ ክርስቲያኖች እንደየአቅማቸው የደነገገችውን የጾም የጸሎት የሥግደት የሌሎችንም ትሩፋቶች ሥርዓት እየፈጸምን ክርስትናን እንኖራለን ማለት ነው፡፡ እንጂ የሌለ ነገር እየተጠቀሰ ክርስቶስ እንዲህ ሆኖልኛል ምንትስ እየተባለ መረን ተለቆ የሚኖር ክርስትና ጨርሶ የለም፡፡
ለዚህም ነው ቃሉ “ወንድሞች ሆይ እምነት አለኝ የሚል ሥራ ግን የሌለው ሰው ቢኖር ምን ይጠቅመዋል? እምነቱስ ሊያድነው ይችላልን?….ከነፍስ የተለየ ሥጋ የሞተ እንደሆነ እንደዚሁ ደግሞ ከሥራ የተለየ እምነት የሞተ ነው” ያዕ. 2፤14-26 “በጠበበው ደጅ ግቡ ወደ ጥፋት የሚወስደው ደጁ ሰፊ መንገዱም ትልቅ ነውና ወደ እርሱም የሚገቡ ብዙዎች ናቸው ወደ ሕይዎት የሚወስደው ደጁ የጠበበ መንገዱም የቀጠነ ነውና የሚያገኙትም ጥቂቶች ናቸው፡፡ የበግ ለምድ ለብሰው (ክፉ ሆነው ሳለ ለማታለል በማስመሰል በበግ የሚመሰሉትን የጻድቃንን ጠባይና ሥራ እየሠሩ) ከሚመጡባቹህ በውስጠቸው ግን ነጣቂዎች ተኩላዎች ከሆኑ ሐሰተኞች ነቢያትና ሐሰተኞች መምህራን ተጠንቀቁ…. በሰማያት ያለው የአባቴን ፈቃድ የሚያደርግ እንጅ ጌታ ሆይ! ጌታ ሆይ! የሚለኝ ሁሉ መንግሥተ ሰማያት የሚገባ አይደለም፡፡ በዚያን ጊዜ ብዙዎች ጌታ ሆይ! ጌታ ሆይ! በስምህ ትንቢት አልተናገርንምን? በስምህስ አጋንንትን አላወጣንምን? በስምህስ ብዙ ተአምራትን አላደረግንምን? ይሉኛል፡፡ የዚያን ጊዜም ከቶ አላውቃቹህም እናንተ ዓመፀኞች ከእኔ ራቁ ብየ እመሰክርባቸዋለሁ” ማቴ. 7፤13-23 በስምህ ይሉኛል አለ እንጅ በስሜ አለማለቱን ልብ ይሏል፡፡ ሐሰተኞች ክርስቶሶች እንደሚመጡና በእነሱም ስም የተጠቀሰው ሁሉ ተአምራትና ከዚያም በላይ እንደሚያደርጉ አስቀድሞ ተናግሯልና፡፡ ማቴ.24፤25
“አመንዝሮች ሆይ ዓለምን መውደድ ለእግዚአብሔር ጥል እንደሆነ አታውቁምን? እንግዲህ ለዓለም ወዳድ ሊሆን የሚፈቅድ ሁሉ የእግዚአብሔር ጠላት ሆኗል፡፡…..እንግዲህ ለእግዚአብሔር ተገዙ ዲያብሎስን ግን ተቃወሙ ከእናንተም ይሸሻል ወደ እግዚአብሔር ቅረቡ ወደ እናንተም ይቀርባል፡፡ እናንተ ኃጢአተኞች እጆቻቹህን አንጹ ሁለት ሐሳብም ያላቹህ እናንተ ልባቹህን አጥሩ፡፡ ተጨነቁና እዘኑ አልቅሱም ሳቃቹህ ወደ ኃዘን ደስታቹህም ወደ ትካዜ ይለወጥ፡፡ በጌታ ፊት ራሳቹህን አዋርዱ ከፍ ከፍም ያደርጋቹሀል፡፡” ያዕ. 4፤4-10 እንግዲህ ቃሉ እንዳረጋገጠልን የሃይማኖተኝነት ወይም የመንፈሳዊነት መንገድ ይሄው ነው ሌላ የለም፡፡ የጌታ ቃል የሚለው ይሄንን ከሆነ እነሱ ከየት አምጥተው እንደሚዘባርቁ ልብ ያለው ልብ ይላል፡፡
እነዚህ ሰዎች ጥቅመኛ የሆነውን የከተማ ሰው ብቻ አይደለም እያሰናከሉት ያሉት በገጠሩ የሀገራችን ክፍልም ያለው ሁኔታ እጅግ የሚያሳዝንና የሚያስደነግጥም ሆኗል፡፡ አንዳንድ የገጠር አብያተክርስቲያናት አንድ ምእመን እንኳን ጠፍቶ ወናቸውን ቀርተዋል፡፡ መናፍቃኑ ወፍጮ ቤት፣ ክሊኒክ፣ ትምህርት ቤት ወዘተረፈ. በማባበያነት በመክፈትና ለተቸገሩትም በየወሩ የሚያገኙትን እርዳታ በመስጠት አሟጠው ወስደውታል፡፡ የዚህን ሁሉ ጉድ ውጤት በሚቀጥለው የሕዝብ ቆጠራ ላይ የምታዩት ይሆናል ካልተጭበረበረ፡፡
ይህ የምእመናን ቁጥር የማሽቆልቆል አደጋ ባለፉት ዓመታት ጀምሮ ሊጠናቀቅ ይችል ነበር እግዚአብሔር ከዚህ ሲታደገን ብልሁን አርቆ አሳቢውን ቅዱሱን አባት አቡነ ጎርጎርዮስ ካልእን አሳስቦ በጣት በሚቆጠሩ የከፍተኛ ትምህርት ተቋም ተማሪዎች የተጀመረው ማኅበር ለእናት ቤተክርስቲያን ቶሎ ጎልምሶላት በርካታ አስመስጋኝ ሥራዎችን ሠርቶ ታደጋት እንጅ፡፡ እንደምታስታውሱት ቀደም ባለው ጊዜ መናፍቃኑ የተማረውን ክፍል ከያዙ ሌላው እንደማይቸግራቸው በመረዳት የተማረውን ክፍል ለመያዝ በከፍተኛ ትምህርት ተቋማት እግራቸውን ተክለው እየተመረቁ የሚወጡ ተማሪዎችን መናፍቅ አድርገው እያወጡ መናፍቅነት የምሁራን ሃይማኖት መስሎ እንዲታይ በማድረግ በአጭር ጊዜ ውስጥ በርካታ ሕዝብ ለመብላት ያስቻላቸውንና ባይገቱ ኖሮ ባጠቃላይ ቤተክርስቲያንን መውረስ ያስችላቸው የነበረውን ሰይጣናዊ ሴራ ያከናውኑ ነበር፡፡
ማኅበረ ቅዱሳን በእግዚአብሔር ረድኤት በከፍተኛ ቁርጠኝነትና ትጋት በመላ ሀገሪቱ ባሉት የከፍተኛ ትምህርት ተቋማት “የግቢ ጉባኤያትን” በማደራጀት ይሄንን ሰይጣናዊ ሴራ ያመከኑ ጀግኖች የእምነት አርበኞች ናቸው፡፡ ሙሉ ለሙሉ ሊባል በሚችል ደረጃ የማኅበሩ አባላት ምሁራን ናቸው፡፡ በርካቶቹ ዲያቆናትና ቀሳውስት ሆነው ሳለ በዓለማዊው ዕውቀት ደግሞ ዶክተሮች ኢንጂኒየሮችና የመሳሰሉት ናቸው ሩቅ በማይባል ጊዜም ብዙ ፕሮፌሰሮችን ከዚህ ማኅበር እንደምናገኝ ይጠበቃል፡፡ የእግዚአብሔር እጅ ስላለበት ሆነ እንጅ እንዲህ ዓይነት ማኅበር ያስፈልጋልና እናቋቁም ቢባል እንዲህ ዓይነት ማኅበር በዚህ መልኩ መመሥረት ጨርሶ የማይታሰብ ነው፡፡ ይህ ማኅበር የቤተክርስቲያን ብቻ ሳይሆን የሀገርም ሀብት ነው፡፡
ዛሬ ላይ ይህ ማኅበር በቅጥረኛው አገዛዝ በከሀድያንና መናፍቃን ጥምረት በሚሰነዘርበት ጥቃትና ሴራ እጅግ ከባድ ፈተና ላይ ይገኛል፡፡ እነኝህ የጥፋት ኃይሎች ይሄንን ስንት የተደከመበትና ስንት ተስፋ የተጣለበት መንፈሳዊ ማኅበር ለማፍረስና ያሰቡትን ሰይጣናዊ ጥፋት ለመፈጸም ሴራ እየጎነጎኑ ይገኛሉ፡፡ አገዛዙ ማኅበሩን ለመበረዝና በቁጥጥሩ ሥር ለማድረግ ቀደም ካለው ጊዜ ጀምሮ አባሎቹን ጠቅጥቆ በማስገባት የፈለጉትን ለማድረግ ጥረቶችን ሲያደርግ ቆይቷል፡፡ ከሚያጋጥማቸው ፈተናዎች ክብደትና ጫናዎች የተነሣ እኔም በግል አጋጥሞኝ እንዳየሁት ከመሥራች አባላት ሳይቀር ሊያንጸባርቁት የማይገባ ነገር ሲያደረጉ የተመለከትኩበትና የተወዛገብኩበት አጋጣሚ እሰከ መፈጠር ተደሶ እያዳከሟቸው ይገኛሉ፡፡
በግልጽ መረዳት እንደሚቻለው የቤተክርስቲያን አባት ነኝ እረኛ ነኝ የሚል ለቤተክርስቲያን ጥቅም የሚታትር አባት ቢኖር ማኅበረ ቅዱሳንን በተመለከተ ሊይዝ የሚችለው አቋም አዎንታዊ አበረታች ደጋፊ እንደሚሆን ለማንም ግልጽ ነው፡፡ በሚያሳዝን ሁኔታ ቤተክርስቲያኗን ለመምራት ከፍተኛውን ሥልጣን የያዘው የፓትርያርክ ጽ/ቤት ይሄንን የቤተክርስቲያን ከፍተኛ አቅም አፍርሰው ቤተክርስቲያንን የመናፍቃን መረካረኪያ ለማድረግ ወይም ለማጥፋት በግላጭ እየዶለቱና እየዛቱ ይገኛሉ፡፡ ከዚህ ሰይጣናዊ ሥራቸው የተነሣ የእነሱን ማንነትና ዓለማ መረዳት ይቻላል፡፡ ከቀን ወደቀን የምእመናን ቁጥር እያሽቆለቆለ ቤተክርስቲያን ከፍተኛ አደጋ ላይ እያለች “ልጆቻችን እስኪ በርቱ እንጠንክር ምን ብናደርግ ይሻላል?” ማለት ሲገባ ማሽቆልቆሉን ግት (ታኮ) ሆኖ የያዘውን ማኅበር እንመታለን እናስወግዳለን ሲባል ለምንና ምን ለመፍጠር እንደሆነ በጣም ግልጽ ነው፡፡ በመሠረቱስ የዚህን ያህል ተዳፍረው ቤተክርስቲያንን እንደግል ንብረታቸው ያሻቸውን ያደርጓት ዘንድ ሥልጣኑን የሰጣቸው ማን ነው? የሚያስፈልገውን ቁጥር ያህል አይሆን ይሆናል እንጅ ይሄንን የእብደት የክህደት የባንዳነት ወንጀል ሲፈጽሙ ምእመናን በዝምታ ያዩናል ብለው ያስባሉ? የሚፈጠረውን አብረን የምናየው ይሆናል፡፡
እንግዲህ “እኔ እንኳን የክርስቶስ ሐዋርያ ነኝ” የምትል እረኛ ካለህ “እኔም የመድኃኔዓለም ልጅ ነኝ” የምትል ምእመንም ካለህ ሰይጣን ባሠማራቸው ከሀዲያን አላዊያንና መናፍቃን የተቀናጀ ዘመቻ በዐይንህ ላይ እየጠፋች ያለችውን ክርስቶስ በገዛ ደሙ የዋጃትን ቤተክርስቲያን ትታደግ ዘንድ ለክርስቶስ እስከሞት ድረስ የታመንክ ሆነህ የተጣለብህን አምላካዊ አደራና ግዴታ ትወጣ ዘንድ ቁረጥ፡፡ አቅም ድፍረቱና የዚህን ያህል ታማኝነቱ የለኝም ስመ ክርስቲያን ብቻ ነኝ የምትል ካለህ ደግሞ ቢያንስ ከተጠያቂነት ትድን ዘንድ “የቤተክርስቲያንን ጥፋት አታሳየን” ሳይሆን ምክንያቱም “የኢየሩሳሌምን ጥፋት አታሳየኝ” የሚለው የአቤሜሌክ ጸሎት እሱን የኢየሩሳሌምን ጥፋት እንዳያይ እስቻለው እንጅ ኢየሩሳሌምን ከጥፋት አልታደጋትምና “የቤተክርስቲያንን ጥፋት አታሳየን” ሳይሆን “ቤተክርስቲያንን ከጥፋት ታደጋት” በማለት በጾም በጸሎትና በስግደት ፈጣሪን መማጸን ክርስቲያናዊ ግዴታው መሆኑን ዐውቆ ይሄንን በማድረግ ይትጋ፡፡
ከሁለቱ አንዱንም ሳናደርግ ግን ጨርሶ ምንም እንደማያገባን አድርገን “ልጆችን የሚያሳድግ እግዚአብሔር አይደለም በእኔ ጥረትና ጥበቃ ነው የሚያድጉት” በሚል እሳቤ “ምን ላድርግ? ልጆቸን ላሳድግበት” በማለት እየተፈጸመ ያለውን አጋንንታዊ የጥፋት ሥራ በዝምታ ተባባሪ በመሆን ከተመለከትን እመኑኝ ሩቅ በማይባል ጊዜ ውስጥ ይህች ቤተክርስቲያን አጋንንት በቆረጡላት የጊዜ ርቀት ከዚህች ሀገር ከመጥፋቷ በፊት ይህ ትውልድ ከእግዚአብሔር በሚመጣ አንዳች ቁጣ መዓት ወይም መቅሰፍት ይጠፋል፡፡ ያኔ ለልጆቻችን የፈጠራቸው አምላክ እያለ ልክ አራጊ ፈጣሪያቸው እኛ እንደሆንን ሁሉ ሳስተንላቸው እንድንኖርላቸው ከአምላክ ፈቃድና ሃይማኖታዊ ግዴታ ራሳችንን ያራቅንላቸው ልጆች በዚህ በሠራነው በደልና ክህደት የእግዚአብሔር ቁጣ መጥቶ የሥራችንን ባገኘን ጊዜ እነሱንም እራሳችንንም ከምንም ልናድን አለመቻላችንን ስናውቅ ያኔ መግቢያ እስክናጣ ድረስ በታላቅ ሐፍረትና መሸማቀቅ በፊቱ እናቀረቅራለን፡፡ እግዚአብሔርን መቅደም አይቻልም፡፡ እግዚአብሔርን ሳናስቀድም የምንሠራው ሥራ የምንሮጥበት ጉዳይ ሁሉ ፍሬ አይኖረውም፡፡ የምናዝንበት የምንጎዳበት እንጅ ደስ የምንሰኝበት የምንጠቀምበት አይሆንም፡፡ ይሄንን ማወቅ ከጥፋት ይታደገናልና እናስተውል፡፡
መግቢያዬ ላይ እንዳነሣሁት ይህ ቤተክርስቲያኗን ከጥፋት የመታደግ ግዴታ ኢትዮጵያዊ በመሆኑ ብቻ የሁሉም ዜጎች ግዴታ ነው፡፡ ይሄንን የምለው ያለማወቅ በቤተክርስቲያኗ ላይ የጥፋት ሠይፋቸውን ያነሡት እነማን እነማን እነደሆኑ ሳላውቅ ቀርቸ አይደለም፡፡ ነገር ግን እየሠሩት ያሉት ሥራ እራስን ማጥፋት እንደሆነ ሳይረዱ አብረው የተሰለፉ ሆይ ሆይ የሚሉ እንዳሉ ስለማውቅ እንጅ፡፡ እናም ለእነኝህ ወገኖች በነፍሳቸውም በሥጋቸውም እራሳቸውን ለፈጣሪ የቅጣት ፍርድ ከሚዳርግ ጥፋት ያርቁ ይጠብቁና ቤተክርስቲያንን ይጠብቁ ዘንድ ማስገንዘብ አስፈላጊ ነው፡፡ ይህች ቤተክርስቲያን ለዚህች ሀገር ገናና ሥልጣኔ ብቸኛውን ሚና ከመጫወቷ በተጨማሪ ይህች ሀገር በነጻነቷ ታፍራና ተከብራ እንድትኖር ታቦት መስቀል እየተሸከመች በየግንባሩ ተሰልፋ መሪር ዋጋና የማይተካ መሥዋዕትነት ስትከፍል የኖረች ነች፡፡ በምን ሒሳብ ነው ለዚህ ውለታዋ የሚከፈላት ዋጋ ይህ የሚሆነው?
ለባዕዳኑም ቢሆን ይህች ቤተክርስቲያን ከህክምናና መድኃኒት ቅመማ (Medicine and Pharmacology) እስከ ምህንድስና (ስለ አክሱም ሀውልትና የላሊበላ አብያተ ክርስቲያናት የአልባሬስና ቀደም ሲልም የሌሎቹ አሳሾች ምስክርነት ለምእራባዊያን የምህንድስና ጥበብ እድገት ጉልበትና የእልህ መነሣሣት (inspiration) እንደሰጠ ልብ ይሏል) ፣ ከዘመን አቆጣጠር ቀመር እስከ ዜማና ዜማን መጽሐፍ ላይ ማስቀመጥ የሚቻልበት ዘዴ (note) ፣ ከጥልቁ ህዋ ምርምር እስከ ከርሰ ምድር ሀብት ወዘተረፈ በየጊዜው ከሽህ ዓመታት በፊት ጀምሮ እየዘረፉ ከወሰዷቸው በየ ዩኒቨርስቲው ከሚያጠኗቸው ጥንታዊ የብራና መጻሕፍቶቻችን ምን ያህል እንደተጠቀሙ እራሳቸው እየተናገሩ እየመሰከሩ እያለ ለሥልጣኔያቸው ስንት ያበረከተችን ቤተክርስቲያን ለማጥፋት ቅጥረኛ አገዛዙንና ያደራጇቸውን የመናፍቃን ድርጅቶች በመጠቀም ይሄንን ያህል መኳተናቸው ምን ያህል የወረደ የሞራል (የቅስም) ደረጃ ቢኖራቸው ነው? የሚለው የትዝብት ጥያቄ ዘወትር ያቃጭልብኛል፡፡
ይህች ቤተክርስቲያን በክብር በነበረችበት ዘመናት ይህች ሀገር በዓለም ውስጥ ከነበሩት አራት ኃያላን መንግሥታት አንደኛዋ ነበረች፡፡ ይህች ሀገር ከውድቀቷ መነሣቷን የምንሻ ከሆነ ወደድንም ጠላንም ቁልፉ ያለው በዚህችው ቤተክርስቲያን እጅ ነው፡፡ መረጃውን ለመመልከት እዚህ ላይ ይጫኑ፡፡
እግዚአብሔር አምላክ እንደ በደላችን ሳይሆን እንደቸርነቱ ተመልክቶ ቅድስት ቤተክርስቲያንንም እኛንም በራሱ መንገድ ካንዣበበብን የመጥፋት አደጋ ይታደገን ዘንድ ቅዱስ ፈቃዱ ይሁንልን አሜን!!!
ሠዓሊ አምሳሉ ገ/ኪዳን አርጋው በየጊዜው ስለቤተክርስቲያናችንና ስለሌሎችም ወቅታዊ ጉዳዮች ለሚያካፍሉን እጅግ በጣም ጠቃሚ መረጃዎች ለማመስገን አልሞክርም። ነገር ግን እግዚአብሔር አምላክ ረጂም ዕድሜና ጤና ሰጥቶ ሀገራችንን የነፃነትና የዕኩልነት ተምሳሌት ሆና ማየት ከልብ እንዲችሉ እመኛለሁ።
• ፌዴሬሽኑ የብር 2,000,000.00 (ሁለት ሚሊዮን ብር) ድጋፍ ያደረገ ሲሆን ኮማንደር አትሌት ደራርቱ ቱሉም በበኩሏ የብር 400,000.00 (አራት መቶ ሺህ ብር) ድጋፍ አድርጋለች፤
የኢትዮጵያ አትሌቲክስ ፌዴሬሽን ሥራ አስፈፃሚ ኮሚቴ በወሰነው መሰረት ዛሬ መጋቢት 17/2012 ዓ. ም. በታላቁ የኢትዮጵያ ህዳሴ ግድብ ግንባታ ህዝባዊ ማስተባበሪያ ጽ/ቤትና በኢፌዲሪ ጤና ሚኒስቴር በመገኘት ለህዳሴ ግድቡ ግንባታና ለኮሮና ቫይረስ መከላከያ የሚውል የብር 2,000,000.00 (ሁለት ሚሊዮን ብር) ድጋፍ አድርጓል፡፡
በድጋፍ አሰጣጡ ወቅት በማስተባበሪያ ም/ቤቱ የተገኙት የኢትዮጵያ አትሌቲክስ ፌዴሬሽን ተቀ/ም/ፕሬዝዳንት ክብርት ኮማንደር አትሌት ደራርቱ ቱሉና የፌዴሬሽኑ ጽ/ቤት ኃላፊ አቶ ቢልልኝ መቆያ ሲሆኑ ፕሬዝዳንቷ ክብርት ኮማንደር አትሌት ደራርቱ ባስተላለፈችው መልእክት ፌዴሬሽናችን 9ኛ አመቱን ሊደፍን ጥቂት ቀናት ብቻ የቀሩትን ታላቁን የኢትዮጵያ ህዳሴ ግድብ ግንባታ ከመጀመሪያው ጀምሮ አትሌቶችንና የአትሌቲክሱን ቤተሰቦች በማስተባበር በቦንድ ግዢ፣ በስጦታ፣ ታላላቅ ሩጫዎችን በማስተባበር ከቲ-ሸርት ሽያጭና ከመሳሰሉት እንቅስቃሴዎች ከፍተኛ ገቢ በማስገባት ከመንግስት ጎን መሆኑን ሲያረጋግጥ እንደቆየ አመልክታለች፡፡
አሁንም ፌዴሬሽኑ ግንባር ቀደም በመሆን ለህዳሴ ግድቡ ግንባታ መፋጠን ያግዝ ዘንድ፣ እንዲሁም ሌሎች አካላት በቡድንም ሆነ በግል የድርሻቸውን ይወጡ ዘንድ ይሄንን አርአያነት ያለው ተግባር ሲፈጽም በርካቶች ከጎናችን ይሰለፋሉ የሚል እምነት አለኝ፤ ካለች በኋላ ግድባችን አድዋችን በመሆኑ ድጋፋችን ቀጣይ ነው፤ ስትል አስረድታለች፡፡
ከዚህ ጋር በማያያዝ አቶ ቢልልኝ መቆያ የኢአፌ ጽ/ቤት ኃላፊ ባሰሙት ንግግር ፌዴሬሽኑ ከአሁን በፊት በብር 500,000.00 (አምስት መቶ ሺህ ብር) ቦንድ በመግዛት ቀዳሚ አጋርነቱን ያረጋገጠ ሲሆን ዛሬም ያው የቦንድ ግዢ በብር 500,000.00 (አምስት መቶ ሺህ ብር) እንዲቀጥል በስራ አስፈፃሚው መወሰኑንና ከዚህ ቀደም ፌዴሬሽኑ ከቲ-ሸርት ሺያጭ ብር 3,000,000.00 (ሶስት ሚሊዮን ብር) ለማስተባበሪያ ጽ/ቤቱ ገቢ ማድረጉን ጨምረው ገልጸዋል፡፡
ከግንባታው ጋር በተያያዘ ኮማንደር አትሌት ደራርቱ ቱሉ በግሏ ለታላቁ የኢትዮጵያ ህዳሴ ግድብ ግንባታ የብር 200,000.00 (ሁለት መቶ ሺህ ብር) ድጋፍ አድረጋለች፡፡
የታላቁ የኢትዮጵያ ህዳሴ ግድብ ግንባታ ህዝባዊ ማስተባበሪያ ም/ቤት ጽ/ቤት ኃላፊ ክብርት ወ/ሮ ሮማን ገ/ሥላሴ በዚህ ወቅት ባስተላለፉት መልእክት የኢትዮጵያ አትሌቲክስ ፌዴሬሽን ምሳሌያዊ ተግባር በጣም አበረታች መሆኑን አስረድተው ኮማንደር አትሌት ደራርቱ ቱሉ የም/ቤቱ አባል ከመሆኗም በላይ የክብር አምባሳደር መሆኗን ጠቁመው በእሷ የሚመራው የኢትዮጵያ አትሌቲክስ ፌዴሬሽን ከስፖርት ፌዴሬሽኖች፣ ተቋማትና ማህበራት ግንባር ቀደም በመሆን ለፈጸመው አኩሪ ተግባር ምስጋናዬ ከፍ ያለነው ሲሉ ተናግረዋል፡፡
አያይዘውም አትሌቶች፣ የአትሌቲክሱ ቤተሰቦች፣ የሁሉም የስፖርት ተቋማት ይሄንን ፋና ወጊ ተግባር በመከተል የሃገር ወዳድነታቸውን በተግባር እንዲያስመሰክሩ ጥሪ አቅርበዋል፡፡
በተያያዘ ሌላ መረጃ የኢትዮጵያ አትሌቲክስ ፌዴሬሽን በአለም አቀፍ ደረጃ ወረርሺኝ ተብሎ የተፈረጀውና የወቅቱ ስጋት የሆነውን የኮሮና ቫይረስ በመከላከል ተግባር የኢትዮጵያ አትሌቲክስ ፌዴሬሽን ስራ አስፈፃሚ ኮሚቴ በወሰነው መሰረት የብር 1,000,000.00 (አንድ ሚሊዮን ብር) ድጋፍ ለኢፌዲሪ ጤና ሚኒስቴር በዛሬው እለት አስረክቧል፡፡
ተቀ/ም/ፕሬዝዳንቷ ክብርት ኮማንደር አትሌት ደራርቱ ቱሉ በኢፌዲሪ ጤና ሚኒስትር ዋና መ/ቤት በመገኘት ድጋፉን ለክብርት ዶ/ር ሊያ ታደሰ የኢፌዲሪ ጤና ሚኒስቴር ሚኒስትር አስረክባለች፡፡ ኮማንደር ደራርቱ ከርክክቡ በኋላ ባስተላለፈችው መልእክት ማንኛውም ኢትዮጵያን እወዳለሁ የሚል ዜጋ በዚህ የጭንቅ ወቅት ከመንግስትና ከህዝባችን ጎን በመቆም ይሄንን አስከፊ ወረርሺኝ በሚችለው ሁሉ አግዞ ሊከላከል ይገባዋል ስትል ገልፃለች፤ አያይዛም መዘናጋት እንኳንስ ለእኛ ታዳጊ አገር ቀርቶ ለበለጸጉትም አስከፊ ውጤት ማስከተሉን በሚዲያዎች የምነሰማው የእለት ተእለት መርዶ ነው፤ ብላለች፡፡
አክላም ኮማንድር አትሌት ደራርቱ ቱሉ እኔ በግሌ የኮሮና ቫይረስን ስርጭት ለመከላከል የብር 200,000.00 (ሁለት መቶ ሺህ ብር) ለኢፌዲሪ ጤና ሚኒስቴር ድጋፍ ማድረጌን ልገልጽ አወዳለሁ ካለች በኋላ ሁሉም አገር ወዳድ ዜጋ በዚህ ወቅት በጋራ እንዲረባረብና ወረርሺኙን እንድንመክት ያስፈልጋል፤ በማለት ጥሪዋን አስተላልፋለች፡፡
ክብርት ዶ/ር ሊያ ታደሰ የኢፌዲሪ ጤና ሚኒስቴር ሚኒስትር በበኩላቸው የኢትዮጵያ አትሌቲክስ ፌዴሬሽን በዚህ ወሳኝ ሰዓት ከጎናችን በመሆን ላሳየው አብሮነት እጅግ አድርጌ አመሰግናለሁ፣ ፌዴሬሽኑ በማንኛውም ሁኔታ ከመንግስት ጎን በመሆን ከፍተኛ አስተዋጽኦ በማበርከት ላይ እንደሚገኝ ግልፅ ነው፤ ያሉት ዶ/ር ሊያ … ክብርት ኮማንደር አትሌት ደራርቱ ቱሉ በግሏ ብር 200,000.00 (ሁለት መቶ ሺህ ብር) ያበረከተችው ድጋፍ አስደናቂ ከመሆኑም በላይ ፈር ቀዳጅና የሚመሰገን ተግባር እንደሆነ አመልክተው ድጋፉ ሁሉንም ዜጋ አሳታፊ እንደሆነ ጠቅሰዋል፡፡
← “የጣና ሞገድ ደጋፊዎች የራሳቸው ቀለም ያላቸዉ ምርጥ ደጋፊዎች ናቸው ፤ {Yellow Wall} የሚል መጠሪያ ካላቸው የዶርቱሞንድ ደጋፊዎች ጋር ይመሳሰሉብኛል” አሰልጣኝ ፋሲል ተካልኝ (ባህር ዳር ከነማ) ክፍል-1
ቀለም ኳስ በሁሉም ቃላቱ ላይ በጣም ተወዳጅ ስፖርት ነው ፡፡ paintballs በቀለም ኳስ ሽጉጥ ውስጥ ጥቅም ላይ የሚውሉ ጥይቶች ናቸው ፡፡ የቀለም ኳስ በሚሠራበት ጊዜ ጄልቲን ከዋና ቁሳቁስ አንዱ ነው ፡፡ የጀልቲን መጠን ከ40-45% ነው ፡፡ በቀለም ኳስ ውስጥ የሚተገበረው ጄልቲን የውጤቱን ኃይል ለመቀነስ ነው ፡፡ ጄልቲን የተሠራው በመለጠጥ እና በመለስተኛነት መካከል የተመጣጠነ ሚዛን እንዲኖር ለማድረግ ነው ፣ የቀለም ኳሶቹ በመጀመሪያ ላይ በሚተኩሱበት ጊዜ እንዳይሰበሩ እና እንዲከበሩ እና ከትንሽ ድብደባ ባለፈ ምንም ህብረ ህዋሳት ላይ ጉዳት ሳያደርሱ አንድ ሰው ላይ ሲመቱ እንዳይከፈት ያስችላቸዋል ፡፡
የፔልቦል ጥራት በኳሱ ቅርፊት ስበት ፣ በሉሉ ክብ እና በመሙላት ውፍረት ላይ የተመሠረተ ነው ፡፡ ከፍተኛ ጥራት ያላቸው ኳሶች ሙሉ በሙሉ ሉላዊ ናቸው ፣ በተጽዕኖው ላይ መሰባበርን የሚያረጋግጥ በጣም ቀጭን duringል ፣ እና በጨዋታው ወቅት ለመደበቅ ወይም ለማጥፋት አስቸጋሪ የሆነ ወፍራም ፣ ደማቅ ቀለም ያለው ሙሌት።
ከላይ የተጠቀሱት ስንኞች የማንን "ዕድሜ" እና "ታሪክ" ለማሳመር እንደሚበጁ ለመወሰን አያዳግትም። ሥንኞቹ ጉልሕ አጽንዖት የሚሰጡት ዕድሜው ስላልበዛው ሰው ነውና፤ የዚህ መጽሐፍ ደራሲም ከዚህ ዓለም በሞት ሲለይ "38 ዓመት ከ10 ወር ሊሞላው 4 ቀን ጎደል ነበር"። ለአንድ "ሩቅ አስቦ፣ ቅርብ ላደረ" ሰው የሚስማማ ዐርኬ ነው። ሌሎቹ በዚህ የመጽሐፍ ግምገማ ውስጥ የምናወሳቸው ሁለት ሰዎች፣ ከዚህ "አታላይ ዓለም" ሲለዩ ሃምሳ ሲደመር ሦስትና ለሰባ አንድ ፈሪ ነበሩ። ሦስቱም፣ ሰው "በዕድሜው ይሠራል ሐውልቱን" የሚለው ሐረግ መንፈሳቸውን "ደስፈቅ" ያደርገዋል፤ (በፍፁም ደስታና ተድላ ይሞላዋል)። ሁሉም፣ በዚህ ለግምገማ በመረጥነው መጽሐፍ ውስጥ የየራሳቸውን ሐውልት፣ የውኃ ልኩን ጠብቆ እንዲቆም አድርገዋል። የዚህን፣ ሦስቱንም የሚያስመሰግን ሐውልታዊ ሥራ ለመገምገም የተነሳንበትም ሰበብ ይሄው "ስማቸውን ለማስጠራት" ያደረጉትን ጥረት ዋጋ ሰጥተን ነው።
ከአንድ ወር በፊት በየካቲት 13 ቀን 2005 ዓ.ም በብሔራዊ ቴያትር አዳራሽ አንድ መጽሐፍ ተመርቆ ነበር። የመጽሐፉም ርዕስ "ቀኝ ጌታ ዮፍታሔ ንጉሴ፤ አጭር የሕይወቱና የጽሑፉ ታሪክ" (2004) ይሰኛል። የመጽሐፉ ጸሐፊ፣ ገጣሚውና መምህሩ ዮሐንስ አድማሱ (ከ08/01/1929-04/10/1967 ዓ.ም) ሲሆን፣ በ1965 ዓ.ም በዓለማያ እርሻ ኮሌጅ ሳለ እንደጻፈው በመቅድሙ ላይ ገልጾታል (ገጽ-xv):: ከሠላሳ ዘጠኝ አመታት በኋላ፣ የጸሐፊው ሁለተኛ ታናሽ ወንድም፣ ዶ/ር ዮናስ አድማሱ (05/02/1935-01/06/2005 ዓ.ም) አሰናኝቶት በግንቦት 2004 ዓ.ም ወደ ማተሚያ ቤት ገብቷል (ገጽ-x)። ጸሐፊው ዮሐንስና አሰናኙ ዶ/ር ዮናስ፣ የባለታሪኩን የቀኝ ጌታ ዮፍታሔ ንጉሴን (ከ23/08/1887-30/10/1939) ድረስ ያለውን የሕይወቱንና የሥራዎቹን ታሪክ በትጋተረና በቅንነት ሊያቀርቡ ጥረዋል።
የመጽሐፉ የሕትመት ዘመን ላይ ግንቦት 2004 ዓ.ም ይበል እንጂ፣ ከግንቦት 2004 ዓ.ም እስከ ጥር 2005 ዓ.ም ድረስ በተለያዩ ምክንያቶች በአሳታሚው የአዲስ አበባ ዩኒቨርሲቲ ፕሬስና በኤክሊፕስ ማተሚያ ቤት መካከል በነበሩት ልዩ ልዩ ውጥንቅጦች ሲጉላላ ከርሞ፣ በጥር 2005 ዓ.ም አቅመ-ሕትመቱ እውን ሆኖ፣ ለዩኒቨርሲቲ ፕሬሱ መጋዘን ገቢ ተደርጓል። ለምረቃው ከሁለት ሳምንት ያነሰ ጊዜም ሲቀረውም፣ አሰናኙ ዶ/ር ዮናስ አድማሱ ከዚህ ዓለም በሞት ተለዩ። በመሆኑም፣ ባለታሪኩ ቀኝ ጌታ ዮፍታሔ ንጉሴም ሆኑ፣ ወንድማማቾቹ "የአድማሱ ልጆች" (ዮሐንስና ዮናስ- ወይም በምረቃው ወቅት የመድረክ አስተዋዋቂው አቶ ሃይማኖት አለሙ እንዳለው "ሦስቱ ዮ-ዎች") በመጽሐፉ ምረቃ ወቅት በአፀደ ሕይወት ባለመኖራቸው፣ የሚነሱ ጥያቄዎች ቢኖሩንም መልሳቸው ሩቅ መሆኑን ልንዘነጋው አይገባም። በተለይም፣ ሳያነቡና ሳይመረምሩ ጫፍ ይዘው ለሚያነበንቡ ሰዎች የሚያስተላልፈው መልዕክት አለው። ይሄውም፣ "መጽሐፌን ሳታነብ ዘላበድክ፣" ወይም "መጽሐፉ ሳይገባህ የገባህ አስመሰልክ!" ብሎ አንጃ-ግራንጃ ውስጥ የሚገባ ሰው ባለመኖሩ የሥነ-ምግባር (የሞራል) ግዴታውን ከፍ ያደርገዋል።
ሦስቱም ባለታሪኮች "አገር ያወቃቸው፣ ፀሐይ የሞቃቸው፣" እና ዜና-ዕረፍታቸውም የመገናኛ ብዙኃንን ሽፋን ያገኘ ነበር። ይኼ-"ሦስቱን ዮ-ዎች" ባንድነት ያጣመረ መጽሐፍ ከብዙኃኑ አንባቢያን እጅ የደረሰው በተመረቀበት ዕለት (የካቲት 13 ቀን 2005 ዓ.ም) ነበር። ዋጋው አንድ መቶ አስራ አራት (114.00) ብር ነው። አንባቢያን በዚህ መጽሐፍ ውስጥ፣ ከቀኝ ጌታ ዮፍታሔ ንጉሴ ጋር ተያያዥነት ያላቸውን ከፍተኛ ቁም ነገሮችንና ታሪካዊ ኩነቶችን መገብየታቸው አያጠያይቅም። መጽሐፉ በሁለት ክፍሎች የተከፈለ ነው። የመጀመሪያው ክፍል የዮፍታሔ ንጉሴን "የሕይወቱን ታሪክና የጽሑፉን ታሪክ" የሚተርክና የሚተነትን ሲሆን (ከገጽ 01 እስከ 213 ድረስ ይሸፍናል)፤ ሁለተኛው ክፍል ደግሞ፣ የዮፍታሔን "መዝሙሮች፣ ስለምኖችና ቅኔዎች" ሃተታ የያዘ ነው (ይሄውም፣ ከገጽ 215 እስከ 272 ድረስ ይዘልቃል)። በተጨማሪም፣ መጽሐፉ "መዘክር"፣ "አኮቴት"፣ "ምስጋና"፣ "መቅድም" እና "መግቢያ"ም ያካተተ ነው። በመጽሐፉ በስተመጨረሻም፣ የማጣቀሻ መጽሐፍት ዝርዝር፣ አባሪዎችና መፍትሔ ቃላትም አካቷል። ከሁሉም በላይ ደግሞ፣ 542 የግርጌ ማስታወሻዎችን በጥንቃቄና በፍጽምና ደጉሷል። ሁሉንም የመጽሐፉን ዋነኛ ክፍሎችና ቅድመ እንዲሁም ድሕረ መረጃዎች፣ ደጋግሞ ማንበብ የበለጠ መጠቀም ነው። በትዕግሥትና በምልዓት የተከወነ መጽሐፍ ስለሆነ፣ ለጥልቅና መጢቃ አንባቢ የተመቸና ትርፋማም ነው።
አንባቢያን መጽሐፉን አንብበው ሲጨርሱ፣ በብሔራዊ ቴያትር በነበረው የመጽሐፉ ምረቃ ምሽት የነበሩት ተናጋሪዎች (ፕ/ር ሽፈራው በቀለ፣ ፕ/ር ማሽረሻ ፈጠነና አቶ አስፋው ዳምጤ ሲናገሩት ከነበረው በላይ ሁለቱ ወንድማማቾች በዚህ መጽሐፍ ይዘትና ቅርጽ ላይ በእጅጉ መልፋታቸውን) ይረዱታል። እርግጡን ለመናገር፣ በምረቃው ዕለት፣ "ስለዮፍታሔ ንጉሴ የሕይወትና የጽሑፍ ታሪክ" ምረቃ ተብሎ ይነገርና ይደሰኮር የነበረው በአመዛኙ ስለ"አድማሱ ልጆች" (ስለዮናስና ስለዮሐንስ) ነበር። ይባስ ብሎ ደግሞ፣ የመድረክ አስተዋዋቂው አቶ ሃይማኖት አለሙ - ራሱን ሲያንቆለጳጵስና ሲያሞግስ ማምሸቱ አስገራሚም አሳፈሪም ትዕይንት ነበር። "በማሚቴ ክርስትና፣ እነሃብትሽን ምስጋና! ለምን አስፈለገ?" ያላለ ታዳሚ አልነበረም። የመድረክ አስተዋዋቂው - ሃይማኖት አለሙ፣ ከአንድ ታዋቂና የተመሰገነ የመድረክ ሰው የሚጠበቅ የመድረክ ስነ ሥርዓት አላሳየም ነበር። የዮፍታሔን፣ የዮሐንስንና የዮናስንም ድካም ሁሉ፣ በ"እኔነቱ አንቀልባ" ውስጥ ሰብስቦ ጠፈረና ኮረኮዳቸው። ማለት፣ ዝግጅቱን የኮከበ ጽባሕና የቀ.ኃ.ሥ ትምህርት ቤቶች ሙገሳና ትዝታ እንደ ዳዊት እንዲደጋገምባቸው አደረገ። (መቼም፣ ይህ "የእኔና የእኔነት አባዜ"ው ሌላ ጊዜና ሌላ ቦታ በ"ፊት-ለፊት" እንደማይደገም ተስፋ እናደርጋለን።)
የሆነው ሆኖ፣ አሁንም የምንገመግመው መጽሐፍ እጅግ ከፍ ያለ ሚዛን የሚያነሳና ከፍተኛ የዋጋ ድልድል የሚሰጠው፤ የሃይማኖት (የሥነ-መለኮት)፣ የአብነትና የቤተ-ክህነት ትምህርት፣ የታሪክ፣ የቋንቋና የቴያትር፤ እንዲሁም የሥነ-ጽሑፍ ይዘት ያለው ሥራ ነው። እንደሚታወቀው፣ ከቅርብ ጊዜ ወዲህ የሕይወት ታሪክ መጽሐፍትን መጻፍና ማሳተም እየተለመደና እያደገ የመጣ ጉዳይ ሆኗል። ይህም የሆነው በሁለት ምክንያቶች ነው። አንደኛው ምክንያት፣ "የዘመናዊቷ (የአዲሲቷ) ኢትዮጵያ ምስረታ ከተጀመረ በኋላ የተነሱትን ባለታሪኮች ልቀትም ሆነ ድቀት በማጥናት የተሻለች ሀገርና የዘመነ ህብረተሰብን ለመፍጠር ለሚደረገው ጥረት ያግዛል፣" ተብሎ ስለሚታመን ነው። አሁን ያለንበትን የታሪክ ጅረት (ፍሰት) በቅጡ ለመረዳት፣ የኋላ ማንነታችንን ከሥረ መሠረቱ ጀምረን ለማወቅ፣ እና አውቀንም ከጅረቱ ሙላትና ጉድለት ለመጠቀም ስለሚያስችለን ነው። ባጭሩ፣ ፍሬውን ከገለባው ለመለየት፣ እውነቱን ከሐሰቱ ለማበጠርና ወደ ነፃነት ድንኳን የምናደርገውን ጉዞ ለማቀላጠፍ መንገድ ስለሚያሳዩ ነው። ሁለተኛው ሰበብ ደግሞ፣ እንደሚታወቀው፣ "20ኛው ክፍለ ዘመን የኢትዮጵያንና የኢትዮጵያውያንን ማንነትና ምንትነት በእጅጉ አመሰቃቅሎታል። በርካታ መጤና አዳዲስ ማሕበረሰባዊ ቀውሶችም የሀገራችንንና የሕዝባችንን ዕዝነ-ልቦና አመሰቃቅለውታል። ብዙው ማንነታችንና ባሕላዊ አብነቶቻችንም የጠፉት፣ የተሰረቁት፣ እንዲሁም ወድቀው የቀሩት" በዚሁ ጊዜ ስለሆነ፣ ያንን ለመፈለግ ሲባል የሕይወት ታሪክ (Biography) እና ግለ-የሕይወት ታሪክ (Autobiography) መጽሐፍት (ከነችግራቸውና ከነጉድለታቸው) በአንባቢያን ዘንድ ተፈላጊ ሆነዋል።
እርግጥ ነው፣ በተለያዩ ማተሚያ ቤቶችና በተለያዩ አሳታሚ ድርጅቶች አማካይነት በርካታ (ግለ) -ሕይወት ታሪክ መጽሐፍት ታትመዋል። ከነዚህም የአሳታሚ ድርጅቶች ውስጥ፣ የአዲስ አበባ ዩኒቨርሲቲ ፕሬስ አንዱ ነው። (ኢትዮጵያ ውስጥ፣ ላለፉት 21 ዓመታት በጥራትና በትጋት የሠራ፣ "ብቸኛው ፕሬስ ነው!" ቢባል ማጋነን አይሆንም። ከዚህ ለግምገማ ከመረጥነው መጽሐፍ ሌላ፣ አራት ግለ-ሕይወት ታሪኮችን አሳትሟል። ለምሳሌም ያህል፣ የፊታውራሪ ተክለ ሐዋርያት ተክለ ማርያምን "ኦቶባዮግራፊ (የሕይወቴ ታሪክ)"ን (በ1998)፤ የመርስኤ ኀዘን ወልደ ቂርቆስን "የሐያኛው ክፍለ ዘመን መባቻ፤ የዘመን ታሪክ ትዝታዬ ካየሁትና ከሰማሁት 1896-1922" (በ1999)፤ የልዑል ራስ እምሩ ኃይለ ሥላሴን "ካየሁትና ከማስታውሰው" (በ2001)፤ እንዲሁም የጸሐፌ ትዕዛዝ አክሊሉ ሀብተ ወልድን "የአክሊሉ ማስታወሻ" (በ2002) አሳትሟል። ይበል የሚያሰኝ ነው። ታላቅ አገልግሎትና ከፍ ያለ ውለታም ነው። (ሆኖም፣ ፕሬሱ ለደራሲዎች (ለወራሾቻቸው) የሚከፍለው ክፍያ እና የሕትመት ቢሮክራሲው ደራሲያንን የሚያበረታታ አይደለም። የፕሬሱ ቦርድ አባላትም ችግሩን ከዩኒቨርሲቲው ኃላፊዎች ጋር ተነጋግረው ካልቀረፉት በተቀር፣ የተጀመሩት ጥረቶች የሆነ ጊዜ እንደሚቋረጡ ጥርጥር የለንም።)
ወደዋናው ትኩረታችንና ለግምገማ ወደረጥነው መጽሐፍ ሃቲት እንመልስ። ... ከላይ እንዳወሳነው የመጽሐፉ ርእስ "ቀኝ ጌታ ዮፍታሔ ንጉሴ፤ አጭር የሕይወቱና የጽሑፉ ታሪክ" ይባላል። የመጽሐፉ ደራሲ ገጣሚ ዮሐንስ አድማሱና አሰናኙ ዶ/ር ዮናስ አድማሱ ዋናው የትምህርት ጥናታቸው ቋንቋና ሥነ-ጽሑፍ ነው። በመሆኑም፣ ወንድማማቾቹ - የጻፉትና ያሰናኙት መጽሐፋቸው በቋንቋና በሥነ-ጽሑፍ ይዘቱና ቅርጹ እጅግ ጥልቅና መጢቅ ቢሆን ምንም ያህል አያስደንቅም።ወንድማማቾቹ፣ የዮፍታሔ ንጉሴን ሕይወትና የጽሑፉን ታሪክ (ኩነቶችን)ና የዮፍታሔን የሥነ-ጽሑፍ ሥን (ኪነታዊት እውነትን) ሊመጥኑ ያደረጉት ጥረት የሚደነቅ ነው። ዮሐንስ በገጽ-62 ላይ እንደገለጸውና፣ አሰናኙ ዶ/ር ዮናስ አድማሱም በገጽ-307 ላይ እንዳስረገጡት፣
"ኪነትና ኬነውት (ከያኒያን) በጽኑ መዋግደ ኅሊና በሚጠመዱበት (ኅሊናቸው በዘመኑ ቀውስ በሚታወከበትና መንፈሳቸው ዕረፍት በሚያጣበት) ዘመን፣" ታሪክን በኪናዊ ስለምን (ዘይቤ) ለሕዝባቸው ማስተማሪያ መጠቀማቸው ተፈላጊ እንደሆነ ይጠቅሳሉ (ገጽ-62)። የከያኒው የኖረበት ዘመንና ኪነታዊ ውበት ግንኙነታቸው የአንድ ኩታ ሁለት ጠርዝ ዓይነት ነው። ኩነቶች ያለ ኪነታዊ ቋንቋ ሲጻፉ፣ እጅ እጅ ይላሉ። ዮሐንስ በገጽ 118 ላይ እንዲህ ይላል፤ "በጠቅላላው ለኪነት ሥራ፣ በተለየ ደግሞ ለሥነ ጽሑፍ መላ ምት ዐይነተኛና መሠረታዊ የሆነ ነገር ነው።" ኩነቶችን አስፍቶ፣ ተንትኖ ወይም አበጥሮ አይደለም፤ በድሳሳውና በአጭሩ ነው፤" የሚያቀርባቸው። ጸሐፊው ዮሐንስ ሃይለ ቃል፣ ከዮፍተሔ "አፋጀሽኝ" ተውኔት ገጽ-31 ተውሶ፣ "ልትናገሩ ብትፈቀዱ ነገር አታበዙ፣ የመናገር ጌጡ ማሳጠር ነውና፤" ይላል (ገጽ-118)።
ዮሐንስ በገጽ 186 ላይ አቶ በለጠ ገብሬን ዋቢ ጠቅሶ እንደገለጸው ከሆነ፣ ንጉሠ ነገሥቱና ፀሐፌ ትዕዛዝ ወልደ ጊዮርጊስ እንደተነበዩትም፣ "ዮፍታሔ ሥራውን ንቆ ተወው እንጂ የኢትዮጵያው ሼክስፒር የሚባልበት ጊዜ" መምጣቱ አይቀርም ነበር። ነገር ግን፣ ዮፍታሔ በሰኔ 7 ቀን 1934 ዓ.ም (ከሱዳን ስደቱ በተመለሰ ልክ በአንድ ዓመት ከአንድ ወሩ) በትምህርትና ሥነ ጥበብ ሚኒስቴር አዲሲቱ ኢትዮጵያ በዜማና በትምህር በኩል የምትሻሻልበትን መንገድ በማሰብ በዜማና በግጥም መሥሪያ ቤት በኪነ ጥበብ ውስጥ እንዲቋቋም ወስኗል። የዚሁ ሥራ አስኪያጅነት በወር 150 ብር" እያገኘ ኃላፊነቱ ተሰጠው። ሆኖም፣ የ47 ዓመቱ ዮፍታሔ "የዘፈን ሹም ሁን" እንዴት እባላለሁ ሲል አሻፈረኝ አለ። ንጉሡና ፀሐፌ ትዕዛዙ ይኼንን ነው፣ "ሥራውን ንቆ ተወው እንጂ" ሲሉ የተቆጩት። ቀኝ ጌታ ዮፍታሔ ግን፣ ምኽኛት ነበረው። በገጽ 179 ላይ እንደተገለጸው፣ "የነገረ ዓለሙ አካሄድ አነሰ ሲሉት ተቀነሰ ሆነና፣ ከአንድ ዓመት በላይ ያለ ሥራ ተቀመጠ። ተሰጥቶት የነበረው ተስፋም ጤዛ፣ ተን ሁኖ ቀረ። 'አገራቸውን ለጠላት የሸጡ፣ እምነተ ቢሶች' ወይም 'ታረከ ክፉ'ዎች የነበሩት፤ አንደኛ፣ ቀድመውት ማለፊያ ማለፊያ ሥራ ያዙ፤ ሁለተኛ፣ ለእሱ ሥራ ማግኘትና አለማግኘት፣ ለዕድሉ መቃናት ወይም መድለም የሚገባውን ሥራ በማደላደል፣ ቀለበን በመቁረጥ ረገድም" እነዚሁ አገር ሻጮች ፈላጭ ቆራጭ ሆኑ። ዮፍታሔም ለስደተኞች የሚሰጠውን ስድሳ ብር እየተቀበለ ከሚያዝያ 1933 - ጥቅምት 1935 ዓ.ም ድረስ ሥራ ፈት ሆኖ ተቀመጠ። በዚሁ ወቅት ነበር፤
ሲል በምፀቱ የሸነቆጣቸው። የየትም አይገኝ ባለቅኔው-ዮፍታሔ፣ በ1930ዎቹ የነበረውን የሞራል ዝቅጠትና ስግብግብነት በአራት ስንኞች ቅልጥጥ አድርጎ አጎላው (ገጽ 173)።
በመጨረሻም፣ በጥቅምት 18 ቀን 1935 ዓ.ም "በግርማዊ ንጉሠ ነገሥት ቀዳማዊ ኃይለ ሥላሴ መልካም ፈቃድና ትዕዛዝ የሕግ መወሰኛ ምክር ቤት ምክትል ፕሬዝዳንት" ሆኖ እንዲሠራ ታዘዘ (ገጽ 182)። በዚሁ ሥራውም እስከ ሐምሌ 1/1939 ዓ.ም ድረስ ሲያገለግል ቆይቷል። በዚሁ ወቅት ልጁን ጌዴዎንን ካርቱም አቶ ዑመር አቡበከር ዘንድ ልኮ ማስተማር ጀመረ። ጠርጣራውና ገንጋኙ ዮፍታሔ፣ ልጁን ወደ ካርቱም ከላከ በኋላ ሥጋት ተቀነሰለት (ገጽ 194)። የዮፍታሔን ጠርጣራነትና ገንጋኝነትም በተመለከተ፣ በገጽ 184 ላይ እንዲህ ይላል፤ "አለልክ ጣርጣሪ ሰው ነበር። በመርዝ እሞታለሁ የሚልም ረቂቅ ፍርሃት በሰውነቱ ውስጥ ነግሦ ነበር።" ዮሐንስ ዋቢ ጠቅሶ እንዳሰፈረው፣ የዮፍታሔ ሕመሙም ሆነ አሟሟቱ በሚገባ አልታወቀም። "በከሰል ጢስ ታፍኖ ሞተ!" የሚለውንም ወሬ "ተረት-ተረት" ነው ሲል ያጣጥለዋል (ገጽ 205)። ስለዮፍታሔ አሟሟትም አንስቶ በርካታ ማስረጃዎችን አውጥቶና አውርዶ ሲያበቃ፣ ለአንባቢያኑ ከበድ ያለና ተገቢ ማሳሰቢያ ያቀርባል። የየትም አይገኝ ባለቅኔው፣ የዮፍታሔ እናት፣ ወ/ሮ ማዘንጊያ ወልደ ኄር "ሰኔ ሠላሳ ቀን ተኝቶ አደረበት አንሶላ ላይም የተገኘው ቅጠል የመሰለ ትውከቱም አንሶላው እየታጠበ እስካለቀ ድረስ አለቀቀም ነበር፤" ማለታቸውን ጽፏል (ገጽ-206)። በዚህ ማስረጃውም መሠረት፣ ወ/ሮ ማዘንጊያ እንደገመቱት፣ ዮፍታሔ እንደፈራውና እንደጠረጠረው ተመርዞ ሞቷል የሚለው ግምት ሚዛን የሚደፋ ሆኗል። ምንስ ቢሆን፣ "እናት ለልጇ ነቢይ ናት!" አይደል - የሚባለው።
ዮሐንስ አድማሱ ለመጽሐፉ ዋና መነሻ የሆነውን ሃሳብ እንዴት እንዳገኘው ሲገልጽ፣ ስለ ዮፍታሔ "በልጅነቴ ከእናት አባቴ እሰማ ስለነበረና፣ አንዳንዴም እናትና አባቴም መዝሙሮቹን ሲያዜሙ አዳምጬ በጉልምስናዬ ልጠቁመው የማይቻለኝ ደስታ ያን ጊዜ ሰውነቴን ሲወረው ከመሰማቱና ደስፈቅ በማለቱ" ነው ሲል ይገልጸዋል። "የስሜት ጣጣው" ገፋፍቶ እንዳጠናውም አይሸሽግም (ገጽ xiv እና xv ይመልከቱ)። ቀጠል አድርጎም፣ "ከሚቀር ይጥቆር ብዬ ነው" ሲል በትሕትና ይገልጻል። በተጨማሪም፣ ይህ ጥናት ከ1900 አስከ 1928 ዓ.ም ድረስ የነበሩትን የአማርኛ ሥነ ጽሑፍ ከያንያን በተከታታይ ለማጥናት የታቀደ እንደነበርም ገልጧል። ሆኖም፣ "ሩቅ አሳቢው" ዮሐንስ፣ ብዙ በሚሰራበት ዕድሜው ስላረፈ ውጥኑ ተገታ። ያሳዝናል፤ እጅግ ያሳዝናል።
የዮሐንስ ትልምና ዕቅዱ፣ እዚህም እዚያም ተበታትነው የሚገኙትን የ20ኛው ክፍለ ዘመን ደራሲያን የሕይወትና የጽሑፍ ታሪክ አጥንቶ ለማቅረብ ነበር። የነጋድራስ አፈ ወርቅ ገብረ ኢየሱስን (1860-1939)፤ የብላቴን ጌታ ኅሩይ ወልደ ሥላሴን (1873-1931)፤ የፊታውራሪ (በጅሮንድ) ተክለ ሐዋርያት ተክለ ማርያምን (1873-1972)፤ የነጋድራስ ገብረ ሕይወት ባይከዳኝን (1879-1911)፤ የአቶ መልአኩ በጎ ሰውን (1888-1932)፤ የአለቃ ኪዳነ ወልድ ክፍሌን (1862-1936)፤ የአለቃ ታዬ ገብረ ማርያምን (1862-1936)፤ የአቶ ማኅተመ ወርቅ እሸቴን (-1929)፤ የብላታ ገብረ እግዚአብሔር ሐማሴኔውን (1860-1911)፤ እንዲሁም ይህንን ለግምገማ የመረጥነውን የቀኝ ጌታ ዮፍታሔ ንጉሴን ጥናት የሚያጠቃልል ነበር። በመቅድሙ ሥር እንዳተተው፣ የቀኝ ጌታ ዮፍታሔን ሕይወትና የጽሑፍ ታሪክ ብቻ እንኳን፣ በሰባት ቅፆች ከፋፍሎ ሊያቀርብ አስቦ ነበር። "ሰው ያስባል፣ እግዜር ይፈጽማል" ነውና፣ ይኼው የመጀመሪያው ክፍል ቢዘገይም ወጣ። በመቅድሙ መሠረትም፣ ስለዮፍታሔ ንጉሤ የሚያትቱ ስድስት ቀሪ ቅፆች አሉ። "የት ናቸው፤ በምንስ ይዞታ ላይ ይገኛሉ?" ስለሚለው ጉዳይ አሰናኙ ዶ/ር ዮናስ አድማሱ ያሉት ነገር የለም። ዮሐንስ ግን ከያሉበት አሰባስቦና ተፈላልጎ በእጁ ያስገባቸውን የዮፍታሔ ሥራዎች ይዘት ተማምኖ ይመስላል፣ በሰባት ቅፆች ከፋፍሎ ሊጽፈው ያቀደው።
መጽሐፉ በጠቅላላ መልኩ፣ የተሰባጠሩትን አሳቦችና ኩነቶች ኪነታዊ በሆነ መልኩ ለመግለጥ መቻሉን እንገነዘባለን። ደራሲው ዮሐንስ፣ ባማርኛ ተመዛዛኝ ቃል ባጣ ቁጥር እጁን ወደ ግዕዝ ቋንቋ ዘርግቷል። ባዶውንም አልተመለሰም። ቀዋሚ ሊሆኑ የሚችሉ አያሌ ቃላትን፤ ለምሳሌ፣ "ላዕል፣ መሲሕ፣ መዓልት፣ መዋግደ፣ ሚጠት፣ ምርፋቅ፣ ስለምን፣ ሶበድዓት፣ ዘይቤ፣ ደስፈቅ፣ ልቡና፣ አንቀጽ፣ አኃዝ፣ ብፁዓን፣ ተረፍ፣ ውርዛዌ፣ ዋዕየ፣ ጸዋትው፣ ጽሩይ፣ ጽርየት፣ ..." ወዘተርፈን ከግዕዝ ወስዷል። አሰናኙ የሁሉንም ትርጉም ከገጽ 304-319 ድረስ በጥንቃቄ ተሰናድተዋል። እነዚህም ቃላት የረቀቀ የኪነታዊ አሳብን ለመግለጥም ተስማሚ ናቸው። በዚህ አኳኋን፣ አሰናጁና አሰናኙ ሁለት ተግባራትን ፈጽመዋል። አንደኛ፣ የባዕድ ቃላትን ከመዋስና በጉራማይሌ ቋንቋ ግራ ከመጋባት አድነውናል። ሁለተኛ፣ የዮፍታሔን "የአማርኛና የግዕዝ ሀብት መሳ ለመሳ ሊገልጹ፣ ሊያትቱና ሊደሰኩሩ የሚችሉትን ቃላት ለማግኘት የሚቻለው ከግዕዝና ከአማርኛ ነው እንጂ ከሩቅና ከባዕዳን ኩረጃ አይደለም፤" የሚል ይፋ መልዕክት አስተላልፈዋል። በዚህ መጽሐፍ ውስጥ በላቀ ብቃትና ትጋት ለአማርኛ ቋንቋ ባለውለታነታቸውን ስለፈጸሙ፤ በእጅጉ የሚያስመሰግን ውለታ ውለዋል። (የሚገርመው ደግሞ፣ ሁለቱም ወንድማማቾች እንግሊዝኛን ከነፈሊጡና ከነውስጠ ወይራው አበጥረው የሚያውቁ መሆናቸው ላይ ነው። እስከማውቀው ድረስ የዶ/ር ዮናስን ያህል የእንግሊዝኛ ቋንቋ ሀብትና ክኅሎት ያላቸው ሰዎች ውሱን መሆናቸውን ነው።)
"ቀኝ ጌታ ዮፍታሔ ንጉሴ፤ አጭር የሕይወቱና የጽሑፉ ታሪክ" በቃላት አሰካክና አደራደሩ ስርዓትን የተከተለ ነው። ቃላቱ፣ ለአጫፋሪነትና ለአዳማቂነት ፈፅሞ ልሰፈሩም። በዮሐንስ ሃተታም ውስጥ ሆነ በዮናስ ገለጻ ውስጥ ግጥምንና ስድ ንባብን እያዛነቁ ሊያቀርቡት ተጨንቀዋል። ስለሆነም፣ አንባቢው በሁለቱም ስልቶች በኩል፣ ደራሲው ዮሐንስና አሰናኙ ዮናስ ያላቸውን የሃቲት ተሰጥዖ ያደንቃል። በመጽሐፉም ኅብረ-ጠባይ አንባቢያኑ በእጅጉ ይረካሉ። ከአንድ ቦታ በስተቀር፣ ያለማሰሪያ አንቀጽ የተቀምጠ ዐረፍተ ነገር አላገኘሁም። በገጽ 118 ላይ፣ በአንቀጽ 7.08 ያየሁት ነው። በተረፈ፣ ቃላትና ሃረጋት እንዳያደናቅፉ ተደርገው ተሰናድተዋል። ዶ/ር ዮናስ በገጽ 304 ላይ እንደገለጹት፣ እነዚህን በተገቢ ቦታቸው በሥርዓት የተሰደሩ ቃላትና ሃረጋት ያለመፍትሔ ቃላት ቢወጡ ኖሮ "ከደርግ ወዲህ ወደዓለም ለመጡት ወጣቶች ማዳገታቸው እሙን ነው።"
ማጠቃለያ፤ ከላይ እንደገለጽኩት የመጽሐፉ ምሉዕነትም ሆነ ጉድለት ያለው በወንድማማቾቹ ቤተሰቦች ዘንድ ነው። ዮሐንስ በመቅድሙ ውስጥ የጠቀሳቸው ስድስቱ ቀሪ ቅፆች ካልተሟሉ በተቀር፣ የወንድማማቾቹን የዮሐንስንም ሆነ የዶ/ር ዮናስን ስም በጉድለቱና በተገባው ቃል-ኪዳን ምክንያት ማስነሳቱ አይቀርም። ስለሆነም፣ የተከበረው አቶ ዳንኤል አድማሱም ሆነ፣ ሌሎች የቤተሰቡ አባላት ምግባረ-ብርቱው ዮሐንስ አድማሱ፣ ከዮፍታሔ ንጉሴ ቤተሰቦችና ጓደኞች ያሰባሰባቸውን መጽሐፍትና ተውኔቶች ከተቻላቸው የማሳተም፣ ካልሆነ ደግሞ ለጥናትና ምርምር እንዲያመቹ አድርገው የማስተላለፍ የሥነ-ምግባር ኃላፊነት አለባቸው። በዚህ መጽሐፍ እውን መሆን የተጉትንና ዋናውን ባለታሪክ ዮፍታሔ ንጉሴን ነፍስ ይማርልን። አሜን! (ቸር እሰንብት!)
“ኣነ ከምድላየይ ከም ቃሕ ዝበለኒ ኢየ ዝዛረብ ወላ ከዋርደካ ደሞክራስያዊ መሰለይ ኢዩ! ቀርነሎስ ዑስማን እውን መሰሉ ኢዩ ንሓርበኛታት ተጋደልትና ከዋርድን ክሕስርን፣ ኣብ ኣዲስ ኣበባ ኮይኑ ድማ ንደቂ ኩናማ ከጥፍእ፣ ንትጋገ ኣሎኻ ዝበልዎ ኣባላት ኪዳንን ባይቶን ድማ በታ ሽጉጡ ገሩ ከፈራርሕ”
እኔ የተዘጋ የእሳት ምድጃ አለኝ (አስገባ) በመከለያው ውስጥ ያለውን ሞቃት አየር መል wanted ማግኘት ፈልጌ ነበር ፣ ግን በእውነቱ እንዴት እንደሆነ አላየሁም?
የሳሎን ጣሪያ (የእሳት ምድጃው ባለበት) የካቴድራል ጣሪያ ነው ፣ ስለሆነም ጣሪያ የለውም ፣ በተጋለጡ ቱቦዎች ያንን ማድረግ ይችላሉ? ወደ መሬት ወርዶ ከዚያ ከዚያ የሚተላለፍ? ወይም ሌላ ነገር?
የአድራን ሰንደቅ ዓላማ በአድሮ ተራሮች ስር የተቀመጠውን የኃያላን አድሴያንን ምሳሌ ያሳያል ፡፡ በውጭ አገር እያለ በወታደሮች ፣ በ Power Mages እና በፕሬዚዳንትነት እንደየአገራቸው መታሰቢያ ሆኖ ይለብሳል ፡፡ በ አነሳሽነት በ የዱቄት ሜጅ ተከታታይነት ያለው በብራያን ማክክልላን ፡፡
ዝርዝሮች: የኃይል ማጅ አንጠልጣይ ከቀይ ኢሜል ጋር ጠንካራ ብር ብር ነው ፡፡ ማንጠልጠያው 28 ሚሊ ሜትር ርዝመት የዋስትናውን መጠን ፣ 23.4 ሚ.ሜ ስፋት እና 1.6 ሚ.ሜ ውፍረት ይይዛል ፡፡ የሜዳልያ ክብደቱ 6.4 ግራም ይመዝናል እንዲሁም የተንጠለጠለበት ጀርባ በሠሪዎቻችን ምልክት ፣ በቅጂ መብት ምልክት እና በ STER (ስተርሊንግ) ታትሟል ፡፡
ሰንሰለቶች 24 "ረዥም አይዝጌ ብረት ከርብ ሰንሰለት ፣ 24" ረዥም ጥቁር የቆዳ ገመድ (ተጨማሪ $ 5.00), ወይም 20 "1.2 ሚሜ ብር ብር ሳጥን ሰንሰለት (ተጨማሪ $ 25.00) ተጨማሪ ሰንሰለቶች በእኛ ላይ ይገኛሉ መለዋወጫዎች ገጽ.
“የዱቄቱ ማጌ” ፣ “የደም ተስፋ” ፣ “ክሪምሰን ዘመቻ” ፣ “የመኸር ሪፐብሊክ” ፣ ገጸ-ባህሪያቱ እና በውስጡ ያሉ የንግድ ምልክቶች የንግድ ምልክቶች ናቸው © 2011 በብራያን ማክክልላን ፡፡ መብቱ በህግ የተጠበቀ ነው.
24 "የማይዝግ የብረት ገመድ ሰንሰለት - $ 50.00 ዶላር 24 "ሚትሪል ገመድ ሰንሰለት ($ 15) - $ 50.00 ዶላር 20 "ስተርሊንግ ሲልቨር ሣጥን ሰንሰለት (25 ዶላር) - $ 50.00 ዶላር
በጄ አር አር ቶልኪን በጌት ኦቭ ዘ ሪንግስ ሶስትዮሎጂ ውስጥ በኤውይን ውስጣዊ ጥንካሬ እና ድፍረት ተመስጦ የባዳሊ የጌጣጌጥ አርቲስቶች የሺልድደይን ሜዳሊያ ፈጥረዋል ፡፡ ኤውይን በፔሌኖር መስኮች ጦርነት ወደ ተሸከመው የጋሻው አንጠልጣይ ፡፡ ጋሻው ሁለት የሮሃን ፈረሶችን በተቆራረጠ ቋጠሮ ያገናኛል ፡፡ የጋሻው ጀርባ ኤውዊን ለጠንቋይ-ንግሥት “እኔ ሕያው ሰው አይደለሁም ፣ ሴትን ትመለከታለህ” በሚሉት ቃላት ተቀር isል ፡፡
ዝርዝሮች: የጋሻ ደሴት የአንገት ሐብል በጥንታዊ የቅርስ ሕክምና የተጠናቀቀ በቢጫ ነሐስ ተጥሏል ፣ 38.3 ሚ.ሜ ዲያሜትር እና በጋሻው ወፍራም ቦታ 3 ሚሜ ነው ፡፡ የ Eowyn pendant ክብደቱ 23.9 ግራም ነው ፡፡ የተንጠለጠለበት ጀርባ በቅጂ መብታችን እና በሰሪዎች ምልክት የታተመ ነው ፡፡
ሰንሰለት: 24 "ረዥም አይዝጌ ብረት ገመድ ሰንሰለት ፣ 24" ረዥም ሚትሪል (ቲታኒየም) ገመድ ሰንሰለት (ተጨማሪ $ 15.00) ፣ ወይም 20 “ረዥም ብር ብር 1.2 ሚሜ የሳጥን ሰንሰለት (ተጨማሪ 25.00 ዶላር) ፡፡ ተጨማሪ ሰንሰለቶች በእኛ ላይ ይገኛሉ መለዋወጫዎች ገጽ.
“ኢዎይን” ፣ “ሮሃን” እና “የምልክቶች ጌታ” ፣ እና በውስጣቸው ያሉት ዕቃዎች እና ቁምፊዎች እና ስፍራዎች ለባዳሊ ጌጣጌጥ ፈቃድ የተሰጠው የመካከለኛ ዓለም ኢንተርፕራይዞች የሳውል ዛንትዝ ኩባንያ ዲ / ቢ የንግድ ምልክቶች ናቸው መብቱ በህግ የተጠበቀ ነው.
ልጄን “ኤውይን” ብለን ሰየማትነው እና ይህንን በማግኘታችን በጣም ተደስተናል ፡፡ ለልደት ቀንዋ ስጦታ ነበር እሷም እንደ እኛ በጣም ትወደው ነበር። እሱ ከማጠፊያው ትንሽ ይበልጣል ፣ ስለሆነም ይገንዘቡ ፣ ነገር ግን የአንገት ጌጡ ርዝመት የ “ሜዳሊያ” ሀሳብ እንዲሠራ ያደርገዋል ፡፡
ኤውየን የምወደው ገጸ-ባህሪዬ ስለሆነ ለተወሰነ ጊዜ በዚህ ቁራጭ ላይ ትኩር ብዬ እመለከት ነበር ፡፡ በመጨረሻ በመግዛቴ በጣም ደስ ብሎኛል ፣ እጅግ በጣም በጥሩ ሁኔታ የተሠራ የእሷ ጥንካሬ ምልክት ነው ፡፡
ቶን ጌጣጌጥ አልልበስም ግን ከተቀበልኩ ጀምሮ በየቀኑ ወደዚህ ቁራጭ እንደተጠራሁ ይሰማኛል ፡፡ እሱ በእውነቱ የሚያጽናና ክብደት አለው እና ዲዛይን እና ፓቲን እወዳለሁ። በእውነቱ የከዋክብት ሥራ! በየቀኑ ጭንቀቴን እንደ ደፋር ተዋጊ ይሰማኛል ፡፡ ❤️
የህንጻው መውጣት አስፈላጊ ሆኖ ሲገኝ የእሳት ማንቂያ, የህዝብ አድራሻ ስርዓት እና የበሬ ቀንዶች ለፍርድ ቤት ባለቤቶች ለማሳወቅ ይጠቅማሉ. በአስቸኳይ ሁኔታ ውስጥ የአካል ጉዳተኝነትን ያማከለ የጃፓን ማፅደቅ ቅድሚያ ይሰጣቸዋል. እነዚህ ተቆጣጣሪዎች በሚመለከታቸው ተቆጣጣሪዎች ወለል ላይ ወደ ዋናዎቹ አሳ አሳዎች ይወሰዳሉ. ተጨማሪ መመሪያዎች በአደጋ ጊዜ አስተባባሪ ወይም ተወካይ እስኪሰጡ ድረስ በዚህ አካባቢ ይቆያሉ.
በጃቸር ላውንጅ (Jurors 'Lounge), የጀርሞች (Business) ማእከል (Jurors' Business Center) በመጠባበቅ ላይ የሚገኙ ባለድርሻዎች በአካባቢው በሚገኙ አካባቢዎች ውስጥ በሚያስፈልጋቸው የተተከሉት ደረጃዎች (Stairway Monitors (orange gestures)) ይመራል. በፍርድ ቤት ባለሥልጣን መኮንኖች ወደ ህንፃው በድጋሚ መግባት እንደሚችሉ ሲነገራቸው እነዚህ jurors ወደ ጀርመናኖች ማረፊያ ማሳወቅ አለባቸው.
በፍርድ ቤቶች ውስጥ ያሉ ዳኞች በሸንጎው ክፍል ውስጥ ምን ማድረግ እንዳለባቸው ይመክራሉ. በጉዲፈቻው ወቅት በተወሰኑ የሪፖርት ሰነዶች ካልተሰጡ ወደ ህንፃው እንደገና ለመግባት በሚያስችልበት ጊዜ ወደተሰጣቸው የፍርድ ቤት መመለስ አለባቸው.
በሚቀጥለው የሥራ ቀን ፍርድ ቤቱ ክፍት መሆኑን ለማወቅ እባክዎን የዲሲ ፍ / ቤቶች ድርጣቢያ በድረገፅ www.dccourts.gov ይጎብኙ ፣ ከጧቱ 879 ሰዓት በኋላ 4604-6 ይደውሉ ወይም ዝርዝሩን በአከባቢው ቴሌቪዥን እና ሬዲዮ ይመልከቱ ፡፡ ጣቢያዎች የአሁኑ የፍርድ ቤት ክፍሎችን ዝርዝር ለማየት የዕለታዊ የፍርድ ቤት ክፍል ምደባ ዝርዝርን ይጎብኙ ፡፡ ኮምፒተር (ኮምፒተር) ከሌለዎት በፍትህ ቢሮ (00) 202-879 በመደወል ከሰራተኛ ሰው ጋር ማውራት ወይም መልእክት መተው ይችላሉ ፡፡
ንውዩን ፍለጋ ብቻ፣ የቆየውን እንደማይሆን እናድሳለን፣ በማለት፣ ያልበቁ ባለ ሙያዎች፣ ጆሮአችንን እንደሚያደክሙት ሳይሆን፣ እንደ መንፈስ መነቃነቅ በሚቃጣቸው ጣቶቹ፣ ፒያኒስት ግርማ ከሙዚቃችን ውበት ጋር ያገናኝናል። ውበት ይጋብዘናል !
ተለይተው የቀረበ ቻይና ጓንግዶንግ የመኪና ጎርፍ 25 ዋ 48 ዋ ካምፑ ያልተገጠመ የ LED ግድግዳ ማጠቢያ ማጠቢያ አምራቾች እና እዚህ የተዘረዘሩት ከካርናር ብርሃን ጋር ነው.
ZhongShan የመኪና ጎርፍ 25 ዋ 48 ዋ ካምፑ ያልተገጠመ የ LED ግድግዳ ማጠቢያ ማጠቢያ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong የመኪና ጎርፍ 25 ዋ 48 ዋ ካምፑ ያልተገጠመ የ LED ግድግዳ ማጠቢያ ማጠቢያ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ የመኪና ጎርፍ 25 ዋ 48 ዋ ካምፑ ያልተገጠመ የ LED ግድግዳ ማጠቢያ ማጠቢያ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ቁሳቁሶቻችንን እና ስራችንን ዋስትና እንሰጣለን ፡፡ የእኛ ቁርጠኝነት በምርቶቻችን ላይ እርካታዎ ነው ፡፡ በዋስትና አልያም የደንበኞቻችንን ጉዳይ ሁሉ በማርካት መፍታት እና መፍታት የድርጅታችን ባህል ነው
ዋናው ምርታችን የወረቀት ቦርሳ ነው, የወረቀት ሳጥን, የስጦታ ሳጥን እና በቆርቆሮ ሳጥን. በጥራት ጥራት በጥብቅ, የንግድ ደንቦችን ያክብሩ, በክልሉ ውስጥ የደንበኞችን ፍላጎት ይጠብቃል, ደንበኞች ፍላጎታቸውን እንዲያጠናቅቁ ለማገዝ የኩባንያው የንግድ ሥራ ፍልስፍና ነው.
በህንድ አንድ ውሻ ወላጅ አልባ የሆነች ጦጣን ማሳደግ መጀመሯ ብዙዎቹን አስገርሟል። የትንሿ ጦጣ እናት የአካባቢው ነዋሪዎች ሰብሎቻቸውን ከጦጣና ዝንጀሮ ለመከላከል በወሰዱት እርምጃ ተገድላለች።
ትንሿ ጦጣ እናቷ በአካባቢው ነዋሪዎች ስትገደል የአስር ቀን እድሜ ነበራት፤ ከዚያን ጊዜ ወዲህም ባልተለመደ ወዳጅነት ውሻዋ እንደ ልጇ እየተንከባከበቻት ትገኛለች።
የሱዳኑ ጠቅላይ ሚኒስትር አብደላ ሃምዶክ በሱዳን ጉብኝት እያደረጉ ከሚገኙት የአሜሪካው የውጭ ጉዳይ ሚኒስትር ማይክ ፖምፒዮ ጋር መወያየታቸውን ፋና ቢቢሲን ጠቅሶ...
ባለፈው ሳምንት ዓለም “ልክ” አልያም “ተገቢ” አድርጋ ከምትነግርህ እና አንተም ከምትከተላቸው ሰባት ስሕተቶች ውስጥ ሁለቱን አይተናል ዛሬ ደግሞ ሦስቱን አይተን በመጪው ሳምንት ደግሞ ቀሪዎቹን ሁለቱን እናያለን።
በአመንዝራዋ ዓለም ዘፈን ተወስደህ ፍቅርህን የገለጽክ ያስወደደህም መስሎህ ሚስትህን “ካላንቺ መኖር አልችልም” ስትላት በአፏ ባትነግርህም ትንቅሃለች። አስተውል አንተ ሚስትህን ልትጠብቃት (ልትንከባከባት) ወጥተህ ወርደህ የሚያስፈልጋትን ልታቀርብላት እንዲሁም ትውልድ የሚቀጥልበትን ዘር ልትሰጣትና በፍላጎቶቿ ላይም ልትወስን ሲገባህ ሚናህም እንደኾነ መረዳት አለብህ።
የምትኖርበት ምክንያት እርሷ አይደለችም። ይኼን ደግሞ ስትሰማው ደስ ቢላትም ደመነፍሷ ግን መነሻህን፣ ዛሬ ያለህበትን እና መድረሻህን የማታውቅ መኾንክን ይነግራታል።
ያንተ ተፈጥሮ ከፊት ኾነህ እርሷን እንድትመራ እርሱንም በኃላፊነት ልትፈጽም የታዘዝህ ነህ። ሚስትህ ደግሞ ልትከተልህ፣ ልትታዘዝህ እና ልታግዝህ የተፈጠረች በዚህም እንድትኖር የታዘዘች ናት።
ስለዚህ አንድም ተፈጥሮህ ወዲህም ትዕዛዝ ነውና ያንተ ከፊት መቅደም(ራስህን ማስቀደም) በምስኪኑ አእምሮህ እንደምታስበው ራስ ወዳድነት ሳይኾን ከተፈጥሮህ ጋር ስምም መኾን ትዕዛዝንም መጠበቅ እንጂ።
ከማሕበራዊ ሕይወት ጀምረህ፣ ከእልፍኝህ ተግባራችሁ እስከ መኝታቤት ወሲባዊ ተራክቧችሁ ቀዳሚው፣ መሪው፣ ቀስቃሹ አንተ ነህ። አንተ ስትቀድም ብቻ እርሷ ልከኛ ተከታይ ግጣምም ትኾናለች።
አልያ ግን እርሷን ከፊት ከፊት ማድረግ ወግ መስሎህ፣ ስለአንተም ኾነ ፍላጎቶችህ ስትናገር ስልጣኔ አድርገህ፣ ካንተ የሕይወት ዓላማም እርሷን ማስበልጠህ፣ ለተራክቦኣችሁም እርሷን ማስቀደምህ ላንተ መዘመን ሲመስልህ እርሷ ግን ትንቅሃለች።
“አይኾንም” ማለት ምን ያክል ታላቅ ሥራን መስራት የሚችል ከፍተኛም አቅም ያለው ቃል እንደኾነ እስካልተለማመድከው ድረስ አታውቀውም። ስትደርስበት ግን እሺ ያልክባቸውን ትረግማለህ።
ዓለም ለሰዎች መልካም እንድንኾን ስትነግረን መልካምነታችን ግን ስለሚይዘው ጥግ ወይም ገደብ አትነግረንም። አልያም ለመልካምነታችን ገደብ መኖሩ በራሱ ክፋት ራስ ወዳድነት ለሰዎች አለማዘን አድርጋ ትነግረናለች።
አይኾንም ስትል ጥላቻን ያሳየህ ፍቅርን የገፋህ ክፉ የኾንክ ይመስልሃል። አይነውሃዋን እያየህም አይኾንም ማለት ሲከብድህ ቢወጣህም እንኳ በቅጽበት ይጸጽትሃል። ካለቀሰችብህማ ወደ ቀደመው”አፍቃሪ”ነትህ ትመልስህ ዘንድ እግሯ ላይ ወድቀህ ትለምናታለህ።
እውነቱ ግን ከዚህ የራቀ በጣምም የሚገርም ሊያናድድህም የሚችል ነው። እርሱም ምን መሰለህ ሴት ልጅ በቅጽበት ለሚለዋወጠው ስሜቷና ፍላጎቷ “አይኾንም” ስትላት ብቻ አንተን ማክበሯ ነው።
እርሷ ራሷ ለመረዳት ከምትችለው በላይ ግን መቀበል ባትፈልገውም ልክነቱ ሲሰማት ጥልቅ ወሲባዊ ዝንባሌም ያሳድርባታል። ግራ ሊያጋባህ ይችላል ግን ይኼ የእኔ ቃል ቢኾንም የእርሷ ስሜት እንዲህ ስለኾነ ብቻ ነው።
ምስኪን ግን “ልወደድ” ባይ ነውና አንድም “ያስወድደኛል” ባይ ነውና፣ አንድም ደግሞ “እወደድ ዘንድ” ሲል “አይኾንም” ወይም “እምቢ” ማለት ዳገቱ ነው። ይኹን እንጂ ራሱን ችሎ መቆም እስኪያቅተው ጊዜውን፣ ገንዘቡን፣ ጤናዉን… አሟጦ ይጨርሳል፤ ውስጡ የሚቀረውም ንዴት፣ ብስጭት፣ ድብርት ይኾንና ወይ በልብ ውጋት(stroke) አልያም በራሱ እጅ ይጠፋል።
ZhongShan ግንባር ​​ቀለም 25W 48W ካሬ LED ግድግዳ ማጠቢያ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong ግንባር ​​ቀለም 25W 48W ካሬ LED ግድግዳ ማጠቢያ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ ግንባር ​​ቀለም 25W 48W ካሬ LED ግድግዳ ማጠቢያ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ምንም እንኳ የጥፋተኝነት ውሳኔውን ለማሳለፍ የጎደለው ድምጽ ጥቂት ቢሆንም፣ ከሚያስፈልጉ 67 ድምጾች፣ 57 የህግ መወሰኛው ምክር ቤት አባላት፣ ትራምፕ ጥፋተኛ ናቸው ሲሉ ድምጻቸውን ሰጥተዋል፡፡ ከዚያ ውስጥ ሰባቱ የራሳቸው ወገን የሆኑ የሪፐብሊካን ፓርቲ አባላት ናቸው፡፡
ትራምፕ እኤአ ጥር 6 ጆ ባይደን "ምርጫውን ሰርቀውታል" በሚለው የሀሰት ክስ ደጋፊዎቻቸውን በማነሳሳት በምክር ቤቱ ህንጻ ላይ የአመጽ ጥቃት እንዲፈጸም አድርገዋል በሚል ከተከሰሱበት የፖለቲካ ክስ ጥፋተኛ አይደሉም ቢባሉም ዴሞክራቶቹ ግን የትራምፕ ጥፋትና ተጠያቂነት ግልጽ ነው ይላሉ፡፡
የሮይተር እና ኤፕሶስ የህዝብ አስተያየት ድምጽ መሰብሰቢያ ውጤት እንደሚያሳየው፣ በዩናይትድ ስቴትስ 71 ከመቶ የሆኑ አዋቂዎችና ከዚያም ውስጥ ግማሾቹ ሪፐብሊካን በሆኑበት፣ ትራምፕ ለአመጹ በከፊል ጥፋተኛ ናቸው ብለው ያምናሉ፡፡
የሪፐብሊካን መሪዎች የተቀበሉት አንድ የሀሰት ነገር አለ፡፡ ይሁን እንጂ ተንታኞች እንደሚሉት የትራምፕ ደጋፊዎች የሚፈልጓቸውን ፖሊሲዎች አግኝተዋል፡፡ ከቨርጂኒያ ዩኒቨርስቲ ባርባራ ፔሪ ይህን ያስረዳሉ
“የቀረጥን ዋጋ ቀንሰዋል፡፡ የበዛውንም የመንግሥት ቁጥጥር በትንሹ እንዲኖር አድርገዋል፡፡ ወግ አጥባቂዎችን ከፍርድ ቤቶች ሰይመዋል፡፡ ለጠቅላይ ፍርድ ቤቱም ወግ አጥባቂዎች ዳኞችን አስመርጠዋል፡፡”
ከብሩኪንግ ተቋም ኢሌን ካምራክ፣ ትራምፕ በውጭው ፖሊሲ እና በድንበር ጉዳዮች የከረሩና ጠንካራ እርምጃዎችን ወስደዋል፡፡ "ፕሬዚዳንት ባይደንና ምክር ቤቶቹን የተቆጣጠሩት ዴሞክራቶች ግን ከፊታቸው ብርቱ ፈተና ይጠብቃቸዋል ይላሉ፡፡" እንዲህ ገልጸውታል
“ዴሞክራቶቹ ከኮቪድ ሊያወጡን እና ኢኮኖሚውንም በቦታው መመለስ ይኖርባቸዋል፡፡ በቀጥታ ሊሰሩ የሚገቧቸው ሥራዎች አሏቸው፡፡ በፓርቲው ውስጥ የፈለገው ዓይነት የርዕዮተ ዓለም ክፍፍል ቢኖር እንኳ ከሪፐብሊካኖች ጋር ሲስተያዩ ያላቸው ምርጫ፣ ቀጥ ብለው መስራት ብቻ ነው፡፡”
“የሪፐብሊካን ፓርቲን ከመመራትና በ2024 በድጋሚ ፕሬዚዳንት ሆኖ ከመመረጥ አንስቶ ወደ እስር ቤት መወረድ ወይም አገር ለቆ ወደ ሩሲያ ወይም ሳኡዲ አረቢያ መሸሽ...ብቻ እንደዚያ ዓይነት እጣ ሊገጥማቸው ይችላል፡፡”
የምክር ቤት አባላት ያልተስማሙባቸው ትራምፕ ግን ለወደፊቱ ብዙ ነገር ይጠብቃቸዋል፡፡ ትራምፕ አሁንም በርካታዎቹን የንግድ ጥቅሞቻቸውንና እንቅስቃሴያቸውን ኢላማ ላደረጉት ጠበቆች የተጋለጡ ናቸው፡፡
ካምራክ እንደሚሉት ከአንድ ፕሬዚዳንት የሚጠበቀውን ነገር ሁሉ ላለማሟላት እንቢተኛ የሆነ ፕሬዚዳንት ማየት እንዳልተለመደ ሁሉ፣ ምናልባትም ያልተመደ የቀድሞ ፕሬዚዳንት መሆኑም የማይቀር ነገር ሊሆን ይችላል፡፡
የገዥው መደብ ፓርላማ፣ ሜቴክ የተባለው ድርጅት እየሰራ ያለው ስራ የሚደነቅ መሆኑን ገለጸ፡፡ በኦሮሚያ ክልል የሚገኘውን እና ያዮ የተባለውን የማዳበሪያ ፋብሪካ እየገነባ የሚገኘው በህወሓት ጄኔራሎች የሚመራው ብረታ ብረት እና ኢንጂነሪንግ ኮርፖሬሽን (ሜቴክ) ሲሆን፣ ፋብሪካውን ለመገንባትም በቢሊዬን የሚቆጠር ገንዘብ ወጪ ተደርጎበታል፡፡ ሆኖም እስካሁን ድረስ ፋብሪካው ተጨማሪ ገንዘብ ከማስወጣት ውጪ ሊጠናቀቅ አልቻለም፡፡
የፋብሪካው ግንባታ የተጀመረው ከዓመታት በፊት ቢሆንም፣ እስካሁን ግን ስራው ከ46 በመቶ ከፍ ሊል አልቻለም፡፡ በኦዲት ሪፖርት ላይ እንደተጠቀሰው፣ ሜቴክ ፋብሪካውን ገንብቶ ሳይጨርስ ተጫማሪ ቢሊዬን ብሮችን የጠየቀ ሲሆን፣ ገንዘቡ ይፈቀድለት አይፈቀድለት እስካሁን የታወቀ ነገር የለም፡፡ የተጠየቀው ገንዘብም፣ ገና ላልተሰራ ስራ መሆኑ የድርጅቱ ውንብድና ምን ያህል ከፍ እንዳለ አመላካች ነበር፡፡ ፓርላማው ስራ በመጓተቱ ድርጅቱን ሊወቅስና ሊገስጽ ሲገባ፣ ጭራሽ ተደናንቀው መለያየታቸው ድርጅቱ በመከላከያ ሚኒስቴር ስር ይሁን እንጂ፣ የህወሓት ሰዎች እንደፈለጉት የሚጋልቡበት መሆኑን እንዳስመሰከረ ታዛቢዎች ይናገራሉ፡፡
ሜቴክ ያለ ጨረታ ከተረከባቸው የግንባታ ስራዎች መካከል ስኳር ፋብሪካዎች የሚጠቀሱ ሲሆን፣ አንድ የስኳር ፋብሪካ ለመገንባትም ከስምንት ዓመታት በላይ እየፈጀበት ይገኛል፡፡ ይህ እየታወቀ በጉዳዩ ላይ ተወያየው ያለው ፓርላማ፡- ‹‹ኮርፖሬሽኑ በርካታ ሀገራዊ ፕሮጀክቶችን እየገነባ በመሆኑ፣ አብዛኞቹ የተሻለ አፈጻጸም ላይ ይገኛሉ፡፡›› ብሏል፡፡
ያዮ የተባለው የማዳበሪያ ፋብሪካ እየተገነባ ያለው በ530 ሚሊየን የአሜሪካ ዶላር ሲሆን፣ ገና ግንባታው ከ46 በመቶ ከፍ ሳይል ሜቴክ የ60 በመቶ ክፍያ ጠይቋል፡፡ ድርጅቱን በዋና ዳይሬክተርነት የሚመሩት የህወሓቱ ሰው ሜ/ጄ/ል ክንፈ ዳኘው፣ ለስራው መጓተት የሰጡት ምላሽ የውጭ ምንዛሪ እጥረት ነው ቢሉም፣ ምክንያታቸው የማያሳምን ሆኖ ተገኝቷል፡፡ ድርጅቱ ካለው እንዝላልነት እና ዘራፊነት የተነሳ፣ የሀገር ሀብት በማባከን ላይ መሆኑ፣ ከፍተኛው ችግሩ እንደሆነ መረጃዎች ይጠቁማሉ፡፡ በግንቦት ወር ላይ ዋና ኦዲተር፣ ፓርላማ ቀርቦ ሜቴክ ገንዘብ እያባከነና ላልሰራውም ስራ ተጨማሪ ገንዘብ እየጠየቀ መሆኑን ለፓርላማው አባላት አስረድቶ ነበር፡፡ ሆኖም በትላንትናው የፓርላማ ውሎ፣ አባላቱ ይህን ጉዳዩ አንስተው የድርጅቱን ስራ አስኪያጅ ከመጠየቅ ይልቅ፣ ጭራሽ እየተሰራ ያለው ስራ አበረታች መሆኑን መግለጻቸው አስገራሚ ሆኗል፡፡
BBN news በመላ ሀገሪቱ ከፍተኛ ተቃውሞ ያጋጠመው የህወሓት መንግስት ሰሞኑን ኦሮሚያ ኦሮሚያ ለመጫወት ደፋ ቀና እያለ መሆኑ ተገለጸ፡፡ አምባገነኑ የህወሓት መንግስት እየመጣበት ካለው ህዝባዊ መዓት ለማምለጥ ይረዳኛል ያለውን ዕቅድ ሁሉ ይዞ ብቅ እያለ ሲሆን፣ የተቃውሞ ወጀቡንም ኦሮሚያ ውስጥ ተደብቆ ለማምለጥ መፈለጉን ታዛቢዎች ይናገራሉ፡፡ የለውጥ ጥያቄ የተነሳው በመላ ሀገሪቱ ቢሆንም፣ ህወሓት ግን አንድን ብሔር ነጥሎ በመያዝ፣ ቅራኔ ለመፍጠር መከጀሉን አስተያየት ሰጪዎች በመግለጽ ላይ ናቸው፡፡
በኢትዮጵያ የተነሳው ተቃውሞ በአስቸኳይ ጊዜ አዋጅ አለመቀልበሱን የተረዳው ህወሓት፣ አሁን ደግሞ አንድን ብሔር ከሌላው ብሔር በዓይነ ቁራኛ እንዲተያይ ለማድረግ ጥርጣሬ የሚፈጥሩ እንቅስቃሴዎችን መጀመሩ በአደባባይ እየታየ ነው ተብሏል፡፡ ከሶስት ቀናት በፊት ይፋ የተደረገው የአዲስ አበባ ኦሮሚያ ዞን ልዩ ጥቅም አንደኛው የመጫወቻ ካርድ ሲሆን፣ ሌሎች የመጫወቻ ካርዶችም እየተሳቡ መሆኑ ተመልክቷል፡፡ ህወሓት ሙሉ በሙሉ ፊቱን ወደ ኦሮሚያ ክልል በማዞር የጀመረው አዲስ እንቅስቃሴ፣ የክልሉን ህዝብ በጥቅማ ጥቅም ለመደለል ማሰቡን እንደሚያሳብቅበት ታዛቢዎች ያስረዳሉ፡፡